qundao/data-zh-poetry huggingface dataset:
开府潞公太师得谢西归谨赋七言四韵诗五首拜送·其五
作者：苏颂
朝代：宋

久持邦柄擅斯文，却扫丘园脱世纷。
已用三篇作霖雨，回看万事似浮云。
何须棨戟荣归路，自有旗常载旧勋。
欲别延英犹造膝，老臣虽去不忘君。
开府潞公太师得谢西归谨赋七言四韵诗五首拜送·其四
作者：苏颂
朝代：宋

君臣一德千龄际，柱石三朝四纪中。天下重轻常系望，膝前谋议不言功。位高少有名兼美，体健方知福更隆。谩道汾阳贵且寿，若论勋考亦惭公。
开府潞公太师得谢西归谨赋七言四韵诗五首拜送·其四
作者：苏颂
朝代：宋

君臣一德千龄际，柱石三朝四纪中。
天下重轻常繫望，膝前谋议不言功。
位高少有名兼美，体健方知福更隆。
谩道汾阳贵且寿，若论勋考亦惭公。
彭城县太君挽辞二首
作者：苏颂
朝代：宋

封邑从夫贵，传家嗣子贤。初闻板舆去，忽怆寿宫迁。树隐长平外，川流濩泽前。高门馀庆在，足以慰沈泉。寿考人间福，贤明阃内宗。铭传史官笔，墓绕故乡松。双剑归还合，南陔养莫容。登堂曾拜客，凄怆望新封。
彭城县太君挽辞二首·其一
作者：苏颂
朝代：宋

封邑从夫贵，传家嗣子贤。初闻板舆去，忽怆寿宫迁。树隐长平外，川流濩泽前。高门馀庆在，足以慰沈泉。
彭城县太君挽辞二首·其一
作者：苏颂
朝代：宋

封邑从夫贵，传家嗣子贤。
初闻板舆去，忽怆寿宫迁。
树隠长平外，川流濩泽前。
高门余庆在，足以慰沈泉。
彭城县太君挽辞二首·其二
作者：苏颂
朝代：宋
体裁：五言律诗

寿考人间福，贤明阃内宗。铭传史官笔，墓绕故乡松。双剑归还合，南陔养莫容。登堂曾拜客，凄怆望新封。
彭城郡郑太夫人挽辞二首
作者：苏颂
朝代：宋

姓系山东胄，乡闾建业城。有家归吉士，从子尹留京。望郡疏封美，黄堂侍膳荣。终焉贵与寿，无一慊平生。他日亏常膳，呼医走数州。初欣药瞑眩，俄痛疾弥留。子舍终天恨，都人挽绋愁。春风汝阴道，贵母葬新丘。
彭城郡郑太夫人挽辞二首·其一
作者：苏颂
朝代：宋
体裁：五言律诗

姓系山东胄，乡闾建业城。有家归吉士，从子尹留京。望郡疏封美，黄堂侍膳荣。终焉贵与寿，无一慊平生。
彭城郡郑太夫人挽辞二首·其二
作者：苏颂
朝代：宋
体裁：五言律诗

他日亏常膳，呼医走数州。初欣药瞑眩，俄痛疾弥留。子舍终天恨，都人挽绋愁。春风汝阴道，贵母葬新丘。
恭和御制上元观灯
作者：苏颂
朝代：宋

宝杯莲烛艳宫台，万户千门五夜开。楼下舞韶清吹发，云间鸣跸翠华来。九宾宴集占风使，四近班升构夏材。自愧周南独留滞，十三年隔侍臣杯。
恭和御制上元观灯
作者：苏颂
朝代：宋

宝杯莲烛艷宫台，万户千门五夜开。
楼下舞韶清吹发，云间鸣跸翠华来。
九宾宴集占风使，四近班升构夏材。
自愧周南独留滞，十三年隔侍臣杯。
恭和御制赏花钓鱼
作者：苏颂
朝代：宋
体裁：七言律诗

四照仙花次第开，上林重睹属车来。雨晴驰道纡天步，风引浓香到寿杯。瑞燕入檐时拂掠，恩鱼窥钓更徘徊。柏梁绝唱容赓缀，独愧非才亦与陪。
恭和御制赐太师致仕文彦博七言四韵诗一首
作者：苏颂
朝代：宋
体裁：七言律诗

出处逢时道不殊，当年功立老閒居。来膺冕绂三公命，归奉云章五色书。社稷元臣名已遂，山河雄镇宠仍疏。琼林诏饯衣冠盛，岂止都门百两车。
恭和御制赐太师致仕文彦博五言六韵诗一首
作者：苏颂
朝代：宋
体裁：五言排律

晓日清明霁，华林物色新。诏颁慈惠宴，恩厚老成人。衮冕三川客，杯觞四府臣。献酬同饱德，恺乐尽含醇。帝惜营丘去，民思尹氏均。宸章一褒贲，道不愧如仁。
恭谢庆成诗十韵
作者：苏颂
朝代：宋

圣孝当天世继明，两全能飨礼交行。路朝躬款三年报，斋寝先端七日诚。穹厚博临通肸蚃，祖宗严祀极专精。冕章从质更新制，钟虡铿纯复旧声。舞佾前陈徽烈茂，燎烟升达上仪成。不祈厚福归诸己，务达厖恩及庶氓。还御端闱孚大号，载颁元历庆鸿名。欢谣沸渭盈都辇，协气旁流浃海瀛。百辟旅庭纷岳抃，四方延首效葵倾。帝心虔巩常无怠，亿万斯年享治平。
恭谢庆成诗十韵
作者：苏颂
朝代：宋

圣孝当天世继明，两全能飨礼交行。
路朝躬款三年报，斋寝先端七日诚。
穹厚博临通肸蠁，祖宗严祀极专精。
冕章从质更新制，钟虡铿纯復旧声。
舞佾前陈徽烈茂，燎烟升达上仪成。
不祈厚福归诸己，务达厖恩及庶氓。
还御端闱孚大号，载颁元历庆鸿名。
欢谣沸渭盈都辇，协气旁流浃海瀛。
百辟旅庭纷岳抃，四方延首效葵倾。
帝心虔巩常无怠，亿万斯年享治平。
慈圣光献皇后挽辞七首
作者：苏颂
朝代：宋

内德方㜪茂，徽音比姒超。诒谋二圣托，燕处两宫朝。功被人间满，神归帝所遥。巍巍光献策，万世配仁昭。晨夕东朝路，銮舆问寝兴。蟠桃未再熟，羽驾忽西升。逝水还天汉，流光下玉绳。圣心哀罔极，时望永昭陵。帟室深攀慕，仙都去不归。悲凉虚水殿，彷佛见铢衣。难复金龙驾，终开白兽扉。西郊三百里，雨涕万人挥。越从景祐至元丰，俪极坤仪四纪中。复辟先朝尊启母，助勤熙旦广尧聪。深居高拱收渊默，盛德成功绝比隆。太史方修长信注，续诗应首二南风。冀王阴德在高门，南院功名燕后昆。庆衍曾沙钟圣女，尊居东殿见神孙。糺宗新广宣平第，尚主重开沁水园。自昔后家称累盛，谁如终始六朝恩。初颁遗诰大廷中，百辟悲号四海同。过越丧期天子孝，便蕃恩泽外家丰。桥山弓剑开高寝，原庙衣冠入閟宫。玉辇三元朝象帝，年年长慕阙门东。亭构依然揭大椿，宫闱无复驻飙轮。清衷念切承颜日，长乐悲深奉质辰。六御骖騑开道路，五陵松柏惨风尘。周南旧老偏摧感，曾是初元奉策臣。
慈圣光献皇后挽辞七首·其一
作者：苏颂
朝代：宋

内德方㜪茂，徽音比姒超。诒谋二圣托，燕处两宫朝。功被人间满，神归帝所遥。巍巍光献策，万世配仁昭。
慈圣光献皇后挽辞七首·其一
作者：苏颂
朝代：宋

内德方㜪茂，徽音比姒超。
诒谋二圣託，燕处两宫朝。
功被人间满，神归帝所遥。
巍巍光献策，万世配仁昭。
慈圣光献皇后挽辞七首·其七
作者：苏颂
朝代：宋

亭构依然揭大椿，宫闱无复驻飙轮。清衷念切承颜日，长乐悲深奉质辰。六御骖騑开道路，五陵松柏惨风尘。周南旧老偏摧感，曾是初元奉策臣。
慈圣光献皇后挽辞七首·其七
作者：苏颂
朝代：宋

亭构依然揭大椿，宫闱无復驻飈轮。
清衷念切承颜日，长乐悲深奉质辰。
六御骖騑开道路，五陵松柏惨风尘。
周南旧老偏摧感，曾是初元奉策臣。
慈圣光献皇后挽辞七首·其三
作者：苏颂
朝代：宋

帟室深攀慕，仙都去不归。悲凉虚水殿，彷佛见铢衣。难复金龙驾，终开白兽扉。西郊三百里，雨涕万人挥。
慈圣光献皇后挽辞七首·其三
作者：苏颂
朝代：宋

帟室深攀慕，仙都去不归。
悲凉虚水殿，彷佛见铢衣。
难復金龙驾，终开白兽扉。
西郊三百里，雨涕万人挥。
慈圣光献皇后挽辞七首·其二
作者：苏颂
朝代：宋

晨夕东朝路，銮舆问寝兴。蟠桃未再熟，羽驾忽西升。逝水还天汉，流光下玉绳。圣心哀罔极，时望永昭陵。
慈圣光献皇后挽辞七首·其二
作者：苏颂
朝代：宋

晨夕东朝路，銮舆问寝兴。
蟠桃未再熟，羽驾忽西昇。
逝水还天汉，流光下玉绳。
圣心哀罔极，时望永昭陵。
慈圣光献皇后挽辞七首·其五
作者：苏颂
朝代：宋
体裁：七言律诗

冀王阴德在高门，南院功名燕后昆。庆衍曾沙钟圣女，尊居东殿见神孙。糺宗新广宣平第，尚主重开沁水园。自昔后家称累盛，谁如终始六朝恩。
慈圣光献皇后挽辞七首·其六
作者：苏颂
朝代：宋
体裁：七言律诗

初颁遗诰大廷中，百辟悲号四海同。过越丧期天子孝，便蕃恩泽外家丰。桥山弓剑开高寝，原庙衣冠入閟宫。玉辇三元朝象帝，年年长慕阙门东。
慈圣光献皇后挽辞七首·其四
作者：苏颂
朝代：宋

越从景佑至元丰，俪极坤仪四纪中。
復辟先朝尊启母，助勤熙旦广尧聪。
深居高拱收渊默，盛德成功绝比隆。
太史方修长信注，续诗应首二南风。
慈圣光献皇后挽辞七首·其四
作者：苏颂
朝代：宋

越从景祐至元丰，俪极坤仪四纪中。复辟先朝尊启母，助勤熙旦广尧聪。深居高拱收渊默，盛德成功绝比隆。太史方修长信注，续诗应首二南风。
承示黄君诗再和韵
作者：苏颂
朝代：宋

先春百品避东洄，曾按茶经较胜来。
除却黄家双井白，其余布鼓敢争雷。
承示黄君诗再和韵
作者：苏颂
朝代：宋

先春百品避东洄，曾按茶经较胜来。除却黄家双井白，其馀布鼓敢争雷。
挽韩绛联
作者：苏颂
朝代：宋
体裁：联

三登庆历三人第；四入熙宁四辅中。
接伴北使至乐寿寄高阳安抚吴仲庶待制
作者：苏颂
朝代：宋
体裁：七言律诗

道路传闻北守贤，就中清尚是河间。辕门卧鼓军无警，幕府赓歌笔不閒。只合论思居禁闼，岂宜留滞在边关。宁容旧客升堂室，拟请新篇满箧还。
摘星岭
作者：苏颂
朝代：宋
体裁：七言律诗

昨日才离摸斗东，今朝又过摘星峰。疲躯坐困千骑马，远目平看万岭松。绝塞阻长逾百舍，畏途经历尽三冬。出山渐识还家路，驺御人人喜动容。
效范景仁侍郎次韵和君实端明长句奉呈龙舒杨守
作者：苏颂
朝代：宋

公居幽绝谁能纪，欲到应须劳屐齿。
从官出入路萦纡，况今又去藩龙舒。
人在天南居在北，乡心千里云山碧。
山庭不用勒移文，时乐中和归未得。
他年若寻仙老会，洛下诸公尽中外。
百二十坊山水间，甲第相望门巷对。
过从不独赏芳珍，造适何妨谈道真。
回头却望朝市裏，多少思归未去人。
效范景仁侍郎次韵和君实端明长句奉呈龙舒杨守
作者：苏颂
朝代：宋

公居幽绝谁能纪，欲到应须劳屐齿。从官出入路萦纡，况今又去藩龙舒。人在天南居在北，乡心千里云山碧。山庭不用勒移文，时乐中和归未得。他年若寻仙老会，洛下诸公尽中外。百二十坊山水间，甲第相望门巷对。过从不独赏芳珍，造适何妨谈道真。回头却望朝市里，多少思归未去人。
新岁五十始觉衰悴因书长句奉呈仲巽少卿
作者：苏颂
朝代：宋
体裁：七言律诗

始衰心事自堪嗟，但觉光阴似转车。白傅开经五秩满，仲尼学易数年加。负薪筋力诚难强，报国功名事转赊。若问信书何所得，乐天知命任生涯。
方公说通直见示与小子京和答棋诗四篇因次本韵继蒙宠惠前后凡十五篇牵强奉答
作者：苏颂
朝代：宋

思涌如倾潮汐池，才高早契圣明知。省中一语开天意，江表三年得吏师。通旧辱投文举刺，可人欣对费袆棋。更观丽句贻初学，岂谢韩公荐士诗。衰病常求饮上池，药投坚痞苦难知。閒挥绿绮歌三乐，静玩韦编诵九师。纵有文章忧瓿酱，剧无机智懒行棋。爱君高唱多才思，撩摘羁怀入小诗。久从閒僻向沧池，忽见嘉宾喜可知。触热正烦思美荫，卧疴方苦遘良师。欲留尽兴时须饮，要取忘忧祗有棋。二者已欣陪造适，解颐仍得鼎来诗。
方公说通直见示与小子京和答棋诗四篇因次本韵继蒙宠惠前后凡十五篇牵强奉答·其一
作者：苏颂
朝代：宋
体裁：七言律诗

思涌如倾潮汐池，才高早契圣明知。省中一语开天意，江表三年得吏师。通旧辱投文举刺，可人欣对费袆棋。更观丽句贻初学，岂谢韩公荐士诗。
方公说通直见示与小子京和答棋诗四篇因次本韵继蒙宠惠前后凡十五篇牵强奉答·其三
作者：苏颂
朝代：宋
体裁：七言律诗

久从閒僻向沧池，忽见嘉宾喜可知。触热正烦思美荫，卧疴方苦遘良师。欲留尽兴时须饮，要取忘忧祗有棋。二者已欣陪造适，解颐仍得鼎来诗。
方公说通直见示与小子京和答棋诗四篇因次本韵继蒙宠惠前后凡十五篇牵强奉答·其二
作者：苏颂
朝代：宋

衰病常求饮上池，药投坚痞苦难知。閒挥绿绮歌三乐，静玩韦编诵九师。纵有文章忧瓿酱，剧无机智懒行棋。爱君高唱多才思，撩摘羁怀入小诗。
方公说通直见示与小子京和答棋诗四篇因次本韵继蒙宠惠前后凡十五篇牵强奉答·其二
作者：苏颂
朝代：宋

衰病常求饮上池，药投坚痞苦难知。
閒挥绿绮歌三乐，静玩韦编诵九师。
纵有文章忧瓿醤，剧无机智懒行棋。
爱君高唱多才思，撩摘羁怀入小诗。
早行新馆道中
作者：苏颂
朝代：宋
体裁：七言律诗

经旬霜雪倦晨征，重到胡疆百感生。日上东扶千嶂影，风来空谷万号声。人心自觉悲殊土，物色偏能动旅情。况是天恩怀景俗，不妨游览趁严程。
春日会饮怀丘思同林成之作四首
作者：苏颂
朝代：宋

浊酒浇肠遣旅怀，春宵常苦漏声催。坐中不见丘夫子，明月无光厌举杯。二月中和气序均，酒酣偏觉长精神。之人欢会何稀阔，惆怅尊前更惜春。诗论心胆见天真，酒逐羁怀若有神。一夕所思惟我友，四时最乐是熙春。右持卮酒左持螯，慷慨酣歌忆藉糟。因想良交成不寐，清谈终夕未为高。
春日会饮怀丘思同林成之作四首 其四 又次林韵
作者：苏颂
朝代：宋

右持卮酒左持螯，慷慨酣歌忆藉糟。因想良交成不寐，清谈终夕未为高。
春日会饮怀丘思同林成之作四首·其一
作者：苏颂
朝代：宋
体裁：七言绝句

浊酒浇肠遣旅怀，春宵常苦漏声催。坐中不见丘夫子，明月无光厌举杯。
春日会饮怀丘思同林成之作四首·又和前韵
作者：苏颂
朝代：宋
体裁：七言绝句

诗论心胆见天真，酒逐羁怀若有神。一夕所思惟我友，四时最乐是熙春。
春日会饮怀丘思同林成之作四首·又次林韵
作者：苏颂
朝代：宋

右持巵酒左持螯，慷慨酣歌忆藉糟。
因想良交成不寐，清谈终夕未为高。
春日会饮怀丘思同林成之作四首·次林韵
作者：苏颂
朝代：宋
体裁：七言绝句

二月中和气序均，酒酣偏觉长精神。之人欢会何稀阔，惆怅尊前更惜春。
昨日纳还公择诗卷相次复示三篇不独说茶曲尽其妙加以敏捷不易追攀辄罄鄙言聊答嘉贶
作者：苏颂
朝代：宋

近闻朝客建溪回，说得茶园次第来。何事社前先厥篚，只缘春晚向无雷。昔年叨预通闺籍，曾得红囊贡茗来。今日中台重受赐，回头已度十春雷。吟君三绝重徘徊，不复言诗为鼎来。咏到茶中精绝处，犹如笔下役风雷。
昨日纳还公择诗卷相次复示三篇不独说茶曲尽其妙加以敏捷不易追攀辄罄鄙言聊答嘉贶·其三
作者：苏颂
朝代：宋

吟君三绝重徘徊，不复言诗为鼎来。咏到茶中精绝处，犹如笔下役风雷。
昨日纳还公择诗卷相次復示三篇不独说茶曲尽其妙加以敏捷不易追攀辄罄鄙言聊答嘉贶·其三
作者：苏颂
朝代：宋

吟君三绝重徘徊，不復言诗为鼎来。
咏到茶中精绝处，犹如笔下役风雷。
昨日纳还公择诗卷相次復示三篇不独说茶曲尽其妙加以敏捷不易追攀辄罄鄙言聊答嘉贶·其二
作者：苏颂
朝代：宋
体裁：七言绝句

昔年叨预通闺籍，曾得红囊贡茗来。今日中台重受赐，回头已度十春雷。
景德寺饮会丘思同作述怀诗兼纪一席之事见约同赋辄次元韵
作者：苏颂
朝代：宋

濒江多胜宇，兹地更推高。结友为文会，开樽较饮豪。春华今始盛，圣代况亲遭。美景堪行乐，雄谈任叫号。数家供法馔，百斝和春醪。异味频登俎，良庖旋奏刀。盘丰介象鲙，手马毕生螯。极量觚并榼，忘形罂与槽。怜君皆旷达，独我叹徒劳。俗状区区外，刚肠渐渐熬。壮心虽不屈，谗口亦奚逃。感寓尝怀古，愁来几悼骚。宦涂蜗斗角，世事猬森毛。自得犹千虑，谁能挫一毫。无烦恶蝇点，须拟效龙韬。暂适惟诗酒，难兼是燕敖。纵欢忘倦厌，论契甚坚牢。峻节凌修干，清风遏怒涛。就贤知不倦，营道岂云叨。此席今谁继，知音尽俊髦。
景德寺饮会丘思同作述怀诗兼纪一席之事见约同赋辄次元韵
作者：苏颂
朝代：宋

濒江多胜宇，兹地更推高。
结友为文会，开樽较饮豪。
春华今始盛，圣代况亲遭。
美景堪行乐，雄谈任叫号。
数家供法馔，百斝和春醪。
异味频登俎，良庖旋奏刀。
盘丰介象鲙，手马毕生螯。
极量觚并榼，忘形罂与槽。
怜君皆旷达，独我嘆徒劳。
俗状区区外，刚肠渐渐熬。
壮心虽不屈，谗口亦奚逃。
感寓尝怀古，愁来几悼骚。
宦涂蜗斗角，世事猬森毛。
自得犹千虑，谁能挫一毫。
无烦恶蝇点，须拟效龙韬。
暂适惟诗酒，难兼是燕敖。
纵欢忘倦厌，论契甚坚牢。
峻节凌修干，清风遏怒涛。
就贤知不倦，营道岂云叨。
此席今谁继，知音尽俊髦。
景纯学士文丈再录早年见庆嘉篇重用前韵奉和
作者：苏颂
朝代：宋
体裁：七言律诗

载世交游共一时，立朝几见盛门扉。官班早合登青琐，星象俄闻返少微。曾向瀛仙陪雅集，更同绵蕝讲鸿徽。江干千里劳魂梦，常恨平安信息稀。
暇日游逍遥台睹南华塑像独置一榻旁无侍卫前无香火对之歆然起怀古之思因抒长句一千四百字题于台上
作者：苏颂
朝代：宋

忆昔初读南华篇，但爱闳辨如川源。沉酣渐得见真理，驰骛造化游胚浑。潜心四纪不知倦，閒日讲解时寻温。其言无端极放肆，大抵顺物尤连犿。六经高深如韫椟，百氏蔽偏迷蹢阍。伯阳语道最渊邃，中士尚或疑亡存。竺乾权实信广大，妙用不出我藩垣。伟兹三篇粹精奥，推本一化开幽？。反覆孝慈去愿誉，胎育仁义除诈谖。情类相亲自才德，踶跂不立存朴惇。寓言本为大方设，吊诡难与常人论。祖尚玄虚灭理学，乖背宗旨由后昆。遂矜放旷为任达，由此道真流亡反。自非通识造闳远，安能超悟还淳元。大钧斡旋本何有，相禅以种纷无垠。载其形声直喑醷，感彼气类相嬗媛。死生之辨在旦夜，梦觉之异分形魂。神奇臭腐互美恶，蜩甲蛇蜕奚代迍。卵胎无以易生种，风化自尔成虫蜫。出入于机泯无际，始卒若环焉可扪。芒乎万致始同体，明以一指弥滋繁。异则肝胆为楚越，同则萧竹犹枅圈。真宰难以眹迹见，灵台莫由形器援。何者非彼何者是，孰为亲爱孰为怨。六凿相攘有利害，两溢类妄成斗喧。至细不必陋蛮触，倪大恶用惊鹏鲲。天机所动体各适，足行岂异唾者喷。外物既重内固拙，瓦注则巧金乃殙。物之傥来莫禦止，心所希跂俄屯■。有疾无用亢豚免，其迹已陈刍狗燔。全生难恃社之栎，移是不定腊者䐊。逢真令尹魄栩栩，恍丑全人脰肩肩。因知祸福相倚伏，故于得失无螴蜳。惟能胆阕以生白，是乃孰耰而厌飧。道非处服无不在，人以德性为之原。有情有信非可致，一满一虚常不腾。九年大妙得之野，参寥疑始传诸孙。豨韦以之挈天地，堪坯以之袭昆崙。明此南乡唐尧帝，明此处下素王尊。众人逐物但役役，一曲自守常暖暖。修躬明污躬则殆，饰智矜愚智弥惛。单豹治里外逢害，张毅修襮中成殟。退不为宾颍阳乐，荡而伤性喣水踆。二子高节去孤竹，三闾独清浮湘沅。弃世终亦馁薇蕨，行吟徒自悲兰荪。彼为礼义矫末俗，犹以佩玉趋櫜鞬。将明是非崇世论，何异狐白资绁袢。礼义治则忠信薄，是非著则名实翻。尚贤贵德下滋伪，信赏明罚民尤冤。宋荣犹然在讥世，其于毁誉方汶汶。列子待风乃轻举，岂若御辩常掀掀。至人达观齐物我，直往上古惟愚芚。内通耳目外心智，旁挟日月超乾坤。安时处顺任天倪，抱德炀和遗世喧。悗乎忘言喙鸣合，窅尔自静鲵桓潘。养生之主悟文惠，治气其勇过孟贲。形形不形睨初始，物物不物邻羲轩。得计弃智任鱼蚁，劳形怵心嗟虎猿。呼我牛马谁毁誉，梦为鱼鸟还潜翻。其穷不屑涸辙鲋，其高乃况南方鹓。方其息死乐枯髑，亦既恬生慕孤豚。尝闻藏言乃笑杖，既见偃室聊歌盆。畏龙不羡宋人乘，睹鹊自感雕陵樊。广莫将植拥肿木，江湖可浮瓠落樽。不将不迎随物化，一龙一蛇更蛰蜿。以道泛观未切著，得时而行或曲卷。皇王上下惟变适，周鲁舟车殊运奔。顾指不为天下化，排进靡使人心偾。人于应问见影响，物被生杀通凄煖。赏罚九变得其序，泽流万世非吾恩。相■乃合儒与墨，小辨岂数衍与髡。河伯不逢海若语，岂知至道无穷门。云将未得鸿蒙问，乌睹生物复其根。神而化之不蘁立，未之尽者能诲啍。长波所荡满今古，异代相应犹篪埙。喟予所禀实樗散，作器自愧非玙璠。逢辰偶得仕通籍，徼倖当与游西昆。材力未足胜螽股，取舍徒思择熊蹯。行年六十粗知化，藏经十二无能翻。平时有志在寥廓，遇事无意从缗昏。撄而后宁亘岁月，老之将至忘寒暄。盱盱未免囿于物，扰扰不异风中幡。昨从京辇絓丹笔，复得淮壤乘朱轓。偶逢乐岁少休息，历览士俗因周爰。提封乃是昔仁里，访古时复登平原。城中蝶巷接蓬头，郊外鱼台连漆园。悠然清风隔千载，独有遗像当高墦。山川世异改城郭，岁时人罕羞蘋蘩。先生县解出无有，后世景仰空擎拳。大布緳履生弗饰，岂蕲朽壤衣如璊。乌鸢蝼蚁死不避，安用丘墟祀有膰。虚堂虽异生存处，操趣犹令贪薄敦。我怀方外想音采，坐视券内驱冥烦。曳涂窃企濮水钓，投犗更思东海蹲。子葵虽未得其道，意而固愿游其藩。圣人之书议者扁，妙斲之质良在懮。空遗糟魄宁咀味，纵有履迹焉投跟。何当一发鸡瓮覆，因而更焚驹项辕。天光内照宇自泰，人益不累中无闷。云谁嗣响可晤语，至理竟亦归无言。
暇日游逍遥台睹南华塑像独置一榻旁无侍卫前无香火对之歆然起怀古之思因抒长句一千四百字题于台上
作者：苏颂
朝代：宋
体裁：古风

忆昔初读南华篇，但爱闳辨如川源。沉酣渐得见真理，驰骛造化游胚浑。潜心四纪不知倦，閒日讲解时寻温。其言无端极放肆，大抵顺物尤连犿。六经高深如韫椟，百氏蔽偏迷蹢阍。伯阳语道最渊邃，中士尚或疑亡存。竺乾权实信广大，妙用不出我藩垣。伟兹三篇粹精奥，推本一化开幽�。反覆孝慈去愿誉，胎育仁义除诈谖。情类相亲自才德，踶跂不立存朴惇。寓言本为大方设，吊诡难与常人论。祖尚玄虚灭理学，乖背宗旨由后昆。遂矜放旷为任达，由此道真流亡反。自非通识造闳远，安能超悟还淳元。大钧斡旋本何有，相禅以种纷无垠。载其形声直喑醷，感彼气类相嬗媛。死生之辨在旦夜，梦觉之异分形魂。神奇臭腐互美恶，蜩甲蛇蜕奚代迍。卵胎无以易生种，风化自尔成虫蜫。出入于机泯无际，始卒若环焉可扪。芒乎万致始同体，明以一指弥滋繁。异则肝胆为楚越，同则萧竹犹枅圈。真宰难以眹迹见，灵台莫由形器援。何者非彼何者是，孰为亲爱孰为怨。六凿相攘有利害，两溢类妄成斗喧。至细不必陋蛮触，倪大恶用惊鹏鲲。天机所动体各适，足行岂异唾者喷。外物既重内固拙，瓦注则巧金乃殙。物之傥来莫禦止，心所希跂俄屯■。有疾无用亢豚免，其迹已陈刍狗燔。全生难恃社之栎，移是不定腊者䐊。逢真令尹魄栩栩，恍丑全人脰肩肩。因知祸福相倚伏，故于得失无螴蜳。惟能胆阕以生白，是乃孰耰而厌飧。道非处服无不在，人以德性为之原。有情有信非可致，一满一虚常不腾。九年大妙得之野，参寥疑始传诸孙。豨韦以之挈天地，堪坯以之袭昆崙。明此南乡唐尧帝，明此处下素王尊。众人逐物但役役，一曲自守常暖暖。修躬明污躬则殆，饰智矜愚智弥惛。单豹治里外逢害，张毅修襮中成殟。退不为宾颍阳乐，荡而伤性喣水踆。二子高节去孤竹，三闾独清浮湘沅。弃世终亦馁薇蕨，行吟徒自悲兰荪。彼为礼义矫末俗，犹以佩玉趋櫜鞬。将明是非崇世论，何异狐白资绁袢。礼义治则忠信薄，是非著则名实翻。尚贤贵德下滋伪，信赏明罚民尤冤。宋荣犹然在讥世，其于毁誉方汶汶。列子待风乃轻举，岂若御辩常掀掀。至人达观齐物我，直往上古惟愚芚。内通耳目外心智，旁挟日月超乾坤。安时处顺任天倪，抱德炀和遗世喧。悗乎忘言喙鸣合，窅尔自静鲵桓潘。养生之主悟文惠，治气其勇过孟贲。形形不形睨初始，物物不物邻羲轩。得计弃智任鱼蚁，劳形怵心嗟虎猿。呼我牛马谁毁誉，梦为鱼鸟还潜翻。其穷不屑涸辙鲋，其高乃况南方鹓。方其息死乐枯髑，亦既恬生慕孤豚。尝闻藏言乃笑杖，既见偃室聊歌盆。畏龙不羡宋人乘，睹鹊自感雕陵樊。广莫将植拥肿木，江湖可浮瓠落樽。不将不迎随物化，一龙一蛇更蛰蜿。以道泛观未切著，得时而行或曲卷。皇王上下惟变适，周鲁舟车殊运奔。顾指不为天下化，排进靡使人心偾。人于应问见影响，物被生杀通凄煖。赏罚九变得其序，泽流万世非吾恩。相■乃合儒与墨，小辨岂数衍与髡。河伯不逢海若语，岂知至道无穷门。云将未得鸿蒙问，乌睹生物复其根。神而化之不蘁立，未之尽者能诲啍。长波所荡满今古，异代相应犹篪埙。喟予所禀实樗散，作器自愧非玙璠。逢辰偶得仕通籍，徼倖当与游西昆。材力未足胜螽股，取舍徒思择熊蹯。行年六十粗知化，藏经十二无能翻。平时有志在寥廓，遇事无意从缗昏。撄而后宁亘岁月，老之将至忘寒暄。盱盱未免囿于物，扰扰不异风中幡。昨从京辇絓丹笔，复得淮壤乘朱轓。偶逢乐岁少休息，历览士俗因周爰。提封乃是昔仁里，访古时复登平原。城中蝶巷接蓬头，郊外鱼台连漆园。悠然清风隔千载，独有遗像当高墦。山川世异改城郭，岁时人罕羞蘋蘩。先生县解出无有，后世景仰空擎拳。大布緳履生弗饰，岂蕲朽壤衣如璊。乌鸢蝼蚁死不避，安用丘墟祀有膰。虚堂虽异生存处，操趣犹令贪薄敦。我怀方外想音采，坐视券内驱冥烦。曳涂窃企濮水钓，投犗更思东海蹲。子葵虽未得其道，意而固愿游其藩。圣人之书议者扁，妙斲之质良在懮。空遗糟魄宁咀味，纵有履迹焉投跟。何当一发鸡瓮覆，因而更焚驹项辕。天光内照宇自泰，人益不累中无闷。云谁嗣响可晤语，至理竟亦归无言。
暇日游逍遥台睹南华塑像独置一榻旁无侍卫前无香火对之歆然起怀古之思因抒长句一千四百字题于台上
作者：苏颂
朝代：宋

忆昔初读南华篇，但爱闳辨如川源。
沉酣渐得见真理，驰骛造化游胚浑。
潜心四纪不知倦，閒日讲解时寻温。
其言无端极放肆，大抵顺物尤连犿。
六经高深如韫椟，百氏蔽偏迷蹢阍。
伯阳语道最渊邃，中士尚或疑亡存。
竺干权实信广大，妙用不出我藩垣。
伟兹三篇粹精奥，推本一化开幽𠊽。
反覆孝慈去愿誉，胎育仁义除诈谖。
情类相亲自才德，踶跂不立存朴惇。
寓言本为大方设，弔诡难与常人论。
祖尚玄虚灭理学，乖背宗旨由后昆。
遂矜放旷为任达，由此道真流亡反。
自非通识造闳远，安能超悟还淳元。
大钧斡旋本何有，相禅以种纷无垠。
载其形声直喑醷，感彼气类相嬗媛。
死生之辨在旦夜，梦觉之异分形魂。
神奇臭腐互美恶，蜩甲蛇蜕奚代迍。
卵胎无以易生种，风化自尔成虫蜫。
出入于机泯无际，始卒若环焉可扪。
芒乎万致始同体，明以一指弥滋繁。
异则肝胆为楚越，同则萧竹犹枅圈。
真宰难以眹迹见，灵台莫由形器援。
何者非彼何者是，孰为亲爱孰为怨。
六凿相攘有利害，两溢类妄成斗喧。
至细不必陋蛮触，倪大恶用惊鹏鲲。
天机所动体各适，足行岂异唾者喷。
外物既重内固拙，瓦注则巧金乃殙。
物之傥来莫御止，心所希跂俄屯{愍心=月}。
有疾无用亢豚免，其迹已陈刍狗燔。
全生难恃社之栎，移是不定腊者䐊。
逢真令尹魄栩栩，恍丑全人脰肩肩。
因知祸福相倚伏，故于得失无螴蜳。
惟能胆阕以生白，是乃孰耰而厌飧。
道非处服无不在，人以德性为之原。
有情有信非可致，一满一虚常不腾。
九年大妙得之野，参寥疑始传诸孙。
豨韦以之挈天地，堪坯以之袭昆崙。
明此南乡唐尧帝，明此处下素王尊。
众人逐物但役役，一曲自守常暖暖。
修躬明污躬则殆，饰智矜愚智弥惛。
单豹治裏外逢害，张毅修襮中成殟。
退不为宾颍阳乐，荡而伤性喣水踆。
二子高节去孤竹，三闾独清浮湘沅。
弃世终亦馁薇蕨，行吟徒自悲兰荪。
彼为礼义矫末俗，犹以佩玉趋櫜鞬。
将明是非崇世论，何异狐白资绁袢。
礼义治则忠信薄，是非着则名实翻。
尚贤贵德下滋僞，信赏明罚民尤冤。
宋荣犹然在讥世，其于毁誉方汶汶。
列子待风乃轻举，岂若御辩常掀掀。
至人达观齐物我，直往上古惟愚芚。
内通耳目外心智，旁挟日月超干坤。
安时处顺任天倪，抱德炀和遗世喧。
悗乎忘言喙鸣合，窅尔自静鲵桓潘。
养生之主悟文惠，治气其勇过孟贲。
形形不形睨初始，物物不物邻羲轩。
得计弃智任鱼蚁，劳形怵心嗟虎猿。
呼我牛马谁毁誉，梦为鱼鸟还潜翻。
其穷不屑涸辙鲋，其高乃况南方鹓。
方其息死乐枯髑，亦既恬生慕孤豚。
尝闻藏言乃笑杖，既见偃室聊歌盆。
畏龙不羡宋人乘，睹鹊自感雕陵樊。
广莫将植拥肿木，江湖可浮瓠落樽。
不将不迎随物化，一龙一蛇更蛰蜿。
以道泛观未切着，得时而行或曲卷。
皇王上下惟变适，周鲁舟车殊运奔。
顾指不为天下化，排进靡使人心偾。
人于应问见影响，物被生杀通凄暖。
赏罚九变得其序，泽流万世非吾恩。
相{次/韭}乃合儒与墨，小辨岂数衍与髠。
河伯不逢海若语，岂知至道无穷门。
云将未得鸿蒙问，乌睹生物復其根。
神而化之不蘁立，未之尽者能诲啍。
长波所荡满今古，异代相应犹篪埙。
喟予所禀实樗散，作器自愧非玙璠。
逢辰偶得仕通籍，徼倖当与游西昆。
材力未足胜螽股，取舍徒思择熊蹯。
行年六十粗知化，藏经十二无能翻。
平时有志在寥廓，遇事无意从缗昏。
撄而后宁亘岁月，老之将至忘寒暄。
盱盱未免囿于物，扰扰不异风中幡。
昨从京辇絓丹笔，復得淮壤乘朱轓。
偶逢乐岁少休息，历览士俗因周爰。
提封乃是昔仁里，访古时復登平邍。
城中蝶巷接蓬头，郊外鱼台连漆园。
悠然清风隔千载，独有遗像当高墦。
山川世异改城郭，岁时人罕羞苹蘩。
先生县解出无有，后世景仰空擎拳。
大布緳履生弗饰，岂蕲朽壤衣如璊。
乌鸢蝼蚁死不避，安用丘墟祀有膰。
虚堂虽异生存处，操趣犹令贪薄敦。
我怀方外想音采，坐视券内驱冥烦。
曳涂窃企濮水钓，投犗更思东海蹲。
子葵虽未得其道，意而固愿游其藩。
圣人之书议者扁，妙斲之质良在懮。
空遗糟魄宁咀味，纵有履迹焉投跟。
何当一发鸡瓮覆，因而更焚驹项辕。
天光内照宇自泰，人益不累中无闷。
云谁嗣响可晤语，至理竟亦归无言。
暮春与诸同僚登钟山望牛首
作者：苏颂
朝代：宋

清明天气和，江南春色浓。
风物正繁富，邦人竞游从。
官曹幸多暇，交朋偶相逢。
并驱出东郊，乘兴游北钟。
陟险不蜡屐，扶危靡搘筇。
上登道林祠，俯观辟支峰。
辞山次阡陌，长江绕提封。
萧条旧井邑，茂盛新杉松。
揽物思浩浩，怀古心颙颙。
念昔全盛时，兹山众之宗。
天门对双阙，霸业基盘龙。
六朝递兴废，百代居要衝。
人情屡改易，世事纷交攻。
当时佳丽地，一旦空遗踪。
惟有出岫云，古今无变容。
暮春与诸同僚登钟山望牛首
作者：苏颂
朝代：宋

清明天气和，江南春色浓。风物正繁富，邦人竞游从。官曹幸多暇，交朋偶相逢。并驱出东郊，乘兴游北钟。陟险不蜡屐，扶危靡支筇。上登道林祠，俯观辟支峰。辞山次阡陌，长江绕提封。萧条旧井邑，茂盛新杉松。揽物思浩浩，怀古心颙颙。念昔全盛时，兹山众之宗。天门对双阙，霸业基盘龙。六朝递兴废，百代居要冲。人情屡改易，世事纷交攻。当时佳丽地，一旦空遗踪。惟有出岫云，古今无变容。
朝议大夫致仕张公挽辞二首
作者：苏颂
朝代：宋

清修闻校议，慈惠布州蕃。奉使功虽最，遗荣道亦尊。卜居邻楚泽，反葬近秦源。自得寻真趣，高风世所敦。忆寓龙阳馆，曾陪布素游。登朝俱老大，分袪几春秋。脱屣追三景，遗衣复一丘。无因素车送，感旧涕双流。
朝议大夫致仕张公挽辞二首·其一
作者：苏颂
朝代：宋
体裁：古风

清修闻校议，慈惠布州蕃。奉使功虽最，遗荣道亦尊。卜居邻楚泽，反葬近秦源。自得寻真趣，高风世所敦。
朝议大夫致仕张公挽辞二首·其二
作者：苏颂
朝代：宋

忆寓龙阳馆，曾陪布素游。登朝俱老大，分袪几春秋。脱屣追三景，遗衣复一丘。无因素车送，感旧涕双流。
朝议大夫致仕张公挽辞二首·其二
作者：苏颂
朝代：宋

忆寓龙阳馆，曾陪布素游。
登朝俱老大，分袪几春秋。
脱屣追三景，遗衣復一丘。
无因素车送，感旧涕双流。
李公择尚书见示出郊奉雩祀马上口占七言四韵走笔继和
作者：苏颂
朝代：宋
体裁：七言律诗

雩郊几夕见龙星，盛乐初谐六变声。荐币礼同匏爵重，洁牲人比玉壶清。幕中闳辨通宵接，马上新诗顷刻成。精意预期甘泽应，随轩飞入凤凰城。
杨君宠示嘉篇次韵奉和
作者：苏颂
朝代：宋

江湖一别岁经旬，携手重游上苑春。华发满头犹未仕，少年得意果何人。利名机浅贫奚恤，道义交深老益亲。清世怀文终有用，穷途宁久困无津。
杨君宠示嘉篇次韵奉和
作者：苏颂
朝代：宋

江湖一别岁经旬，携手重游上苑春。
华髮满头犹未仕，少年得意果何人。
利名机浅贫奚恤，道义交深老益亲。
清世怀文终有用，穷途宁久困无津。
林次中示及追和浙西三贤述梦诗其间叙卫公事几尽辄拾其遗逸再次前韵
作者：苏颂
朝代：宋

曾览三贤述，吟哦日几遭。文章追李杜，赠答拟刘曹。二相逢辰早，中山擅价高。才华固相若，光焰实难韬。智决推安邑，超腾自髧髦。武谋家府秘，晋祝史君褒。任重函牛鼎，投虚剸兕刀。内庭才视草，同列便栖毫。夷夏欣宁谧，揄扬颂戢櫜。台乌栖直舍，厩马借拳毛。对数开宣室，忠逾谏馆陶。丝纶长庆制，奴仆楚人骚。双节分千骑，沧波看六鳌。带垂金错落，服赐锦葡萄。忧国常箴衮，延宾罕置醪。韦平门素贵，周邵职奚叨。在镇民除瘼，还朝雨润膏。星霜恩感旧，休沐事忘劳。去蠹过蟊蠈，防仇甚猘獒。躬仍主戎索，手不释书绦。相以父年入，权因主眷操。神锋虽爽爽，灵府亦忉忉。乌岭无遗镞，维城独赠袍。风波消横议，枳棘奈群豪。既悟方城语，何由别墅遨。间言多斐贝，閒地少蹊桃。世路山川险，愁肠冰炭熬。两朝空献替，万里孰呼号。都为尤权势，终令触怒涛。灾屯疑是马，朋敌目为牢。伊昔来江海，频年泛棹篙。再违文石陛，三拥浙西旄。梦觉魂应断，诗成首重搔。缄封寄僚友，往复走轺舠。残漏传军柝，新流涨郡濠。所怀存北阙，有志念东皋。岂谓投荒裔，从兹解帙韬。平泉遂榛莽，甘露渐藜蒿。像寄浮屠宇，香焚过客艘。依然见尘迹，流恨水滔滔。
林次中示及追和浙西三贤述梦诗其间叙卫公事几尽辄拾其遗逸再次前韵
作者：苏颂
朝代：宋

曾览三贤述，吟哦日几遭。
文章追李杜，赠答拟刘曹。
二相逢辰早，中山擅价高。
才华固相若，光焰实难韬。
智决推安邑，超腾自髧髦。
武谋家府秘，晋祝史君褒。
任重函牛鼎，投虚剸兕刀。
内庭纔视草，同列便栖毫。
夷夏欣宁谧，揄扬颂戢櫜。
台乌栖直舍，廏马借拳毛。
对数开宣室，忠逾谏馆陶。
丝纶长庆制，奴仆楚人骚。
双节分千骑，沧波看六鳌。
带垂金错落，服赐锦葡萄。
忧国常箴衮，延宾罕置醪。
韦平门素贵，周邵职奚叨。
在镇民除瘼，还朝雨润膏。
星霜恩感旧，休沐事忘劳。
去蠹过蟊蠈，防仇甚猘獒。
躬仍主戎索，手不释书绦。
相以父年入，权因主眷操。
神锋虽爽爽，灵府亦忉忉。
乌岭无遗镞，维城独赠袍。
风波消横议，枳棘奈群豪。
既悟方城语，何由别墅遨。
间言多斐贝，閒地少蹊桃。
世路山川险，愁肠冰炭熬。
两朝空献替，万里孰呼号。
都为尤权势，终令触怒涛。
灾屯疑是马，朋敌目为牢。
伊昔来江海，频年泛棹篙。
再违文石陛，三拥浙西旄。
梦觉魂应断，诗成首重搔。
缄封寄僚友，往復走轺舠。
残漏传军柝，新流涨郡濠。
所怀存北阙，有志念东皋。
岂谓投荒裔，从兹解袠弢。
平泉遂榛莽，甘露渐藜蒿。
像寄浮屠宇，香焚过客艘。
依然见尘迹，流恨水滔滔。
某两使辽塞俱值郊礼之岁今以至日到北帐感事言怀寄呈同馆诸公
作者：苏颂
朝代：宋

两忝临潢使，俱逢泰畤祠。国阳随仗日，塞外抗旃时。盛礼群公预，丹心万里驰。周南叹留滞，何似异方悲。
某两使辽塞俱值郊礼之岁今以至日到北帐感事言怀寄呈同馆诸公
作者：苏颂
朝代：宋

两忝临潢使，俱逢泰畤祠。
国阳随仗日，塞外抗旜时。
盛礼群公预，丹心万里驰。
周南嘆留滞，何似异方悲。
某向忝使辽于今十稔再过古北感事言怀奉呈姚同事阁使
作者：苏颂
朝代：宋

曾到临潢已十龄，今朝复忝建旃行。正当胡虏百年运，又过秦王万里城。尽日据鞍消髀肉，通宵闻柝厌风声。自非充国图方略，但致金缯慰远氓。
某向忝使辽于今十稔再过古北感事言怀奉呈姚同事阁使
作者：苏颂
朝代：宋

曾到临潢已十龄，今朝復忝建旜行。
正当胡虏百年运，又过秦王万里城。
尽日据鞍消髀肉，通宵闻柝厌风声。
自非充国图方略，但致金缯慰远甿。
某奉使过北都奉陪司徒侍中潞国公雅集堂宴会开怀纵谈形于善谑因道魏收有逋峭难为之语人多不知逋峭何谓宋元宪公云事见木经盖梁上小柱名取有折势之义耳文人多用近语而未及此辄借斯语抒为短章以纪一席之事缮写献呈
作者：苏颂
朝代：宋
体裁：七言律诗

高燕初陪听拊髀，清谭仍许奉挥犀。自知伯起难逋峭，不比淳于善滑稽。舞奏未终花十八，酒行先困玉东西。荷公德度容狂简，故敢忘怀去町畦。
某忝命守余杭杨元素内翰洎两禁诸公出祖佛寺席上探韵赋诗以宠其行某亦分得留字
作者：苏颂
朝代：宋

内阁临边贵，銮坡主席优。
赋诗嘉赵孟，载酒饯韩侯。
何幸江城守，容陪禁序游。
烟霄惭久隔，声气荷相求。
笑语随春煦，欢酣永日留。
百分传醆斝，五熟荐包羞。
西望千兵盛，东归两桨浮。
感时嗟老病，去国动离忧。
遂别青云友，重为沧海州。
应怜旧簪履，犹着故巾褠。
衮字荣褒宠，琼琚乏报投。
惟将夸远俗，歌咏入吴讴。
某忝命守馀杭杨元素内翰洎两禁诸公出祖佛寺席上探韵赋诗以宠其行某亦分得留字
作者：苏颂
朝代：宋

内阁临边贵，銮坡主席优。赋诗嘉赵孟，载酒饯韩侯。何幸江城守，容陪禁序游。烟霄惭久隔，声气荷相求。笑语随春煦，欢酣永日留。百分传盏斝，五熟荐包羞。西望千兵盛，东归两桨浮。感时嗟老病，去国动离忧。遂别青云友，重为沧海州。应怜旧簪履，犹著故巾褠。衮字荣褒宠，琼琚乏报投。惟将誇远俗，歌咏入吴讴。
某忝被给札之召伏蒙景纯学士文丈宠示嘉篇且述早岁先人试职之日尝亦相遇于政府感怆不已辄次高韵
作者：苏颂
朝代：宋
体裁：七言律诗

先友勤渠庆得时，相逢仍在右垣扉。负山徒荷君恩重，起草多惭笔力微。早岁应门叨赏识，几年联襼接音徽。雕章华藻蒙褒贲，知我从今不患稀。
次行奚山
作者：苏颂
朝代：宋

奚山缭绕百重深，握节何妨马上吟。当路牛羊眠荐草，避人鸟鹊噪寒林。羸肌已怯旃裘重，衰鬓宁禁霜雪侵。独爱潺湲溪涧水，无人知此有清音。
次行奚山
作者：苏颂
朝代：宋

奚山缭绕百重深，握节何妨马上吟。
当路牛羊眠荐草，避人鸟鹊噪寒林。
羸肌已怯旜裘重，衰鬓宁禁霜雪侵。
独爱潺湲溪涧水，无人知此有清音。
次韵三弟学士题七宝英师壁
作者：苏颂
朝代：宋

岩居得幽胜，俗累无忧伤。占彼凤山腋，建兹法云堂。宵眠一毡蒲，昼食几稻粱。净众集善缘，勇猛能自强。瑞相严中楹，梵夹罗四旁。轩窗据苍崖，松竹围重冈。不杂人世喧，更觉禅味长。我尝命宾友，间或携肴觞。中休憩丈室，远览登上方。念昔保城堑，屹然壮金汤。列刹以百数，息民殄千殃。爰居尽乐土，利用无缺斨。遂使吴会俗，长为礼义乡。何独竺乾域，宝山亦清凉。
次韵三弟学士题七宝英师壁
作者：苏颂
朝代：宋

岩居得幽胜，俗累无忧伤。
占彼凤山腋，建兹法云堂。
宵眠一毡蒲，昼食几稻粱。
浄众集善缘，勇猛能自强。
瑞相严中楹，梵夹罗四旁。
轩窗据苍崖，松竹围重冈。
不杂人世喧，更觉禅味长。
我尝命宾友，间或携肴觞。
中休憩丈室，远览登上方。
念昔保城堑，屹然壮金汤。
列剎以百数，息民殄千殃。
爰居尽乐土，利用无缺斨。
遂使吴会俗，长为礼义乡。
何独竺干域，宝山亦清凉。
次韵久雨言怀
作者：苏颂
朝代：宋

久雨涔■浃甸圻，层云晻暧压城低。沈灰将恐蛙生灶，负土深防蚁漏堤。避冷竹窗烘炭兽，祷晴琳馆抗旌霓。知君方欲行千里，早晚残霞却照西。
次韵久雨言怀
作者：苏颂
朝代：宋

久雨涔𩆂浃甸圻，层云晻暧压城低。
沈灰将恐蛙生竈，负土深防蚁漏堤。
避冷竹窗烘炭兽，祷晴琳馆抗旌霓。
知君方欲行千里，早晚残霞却照西。
次韵兖弟忠懿王祠
作者：苏颂
朝代：宋

五君相继擅吴方，坐视群雄取乱亡。侍子奔驰先入贡，邻邦旅拒独勤王。岂惟佛刹传遗像，自有孙谋袭懿芳。应似窦融归汉日，功名累世到瑰章。
次韵兖弟忠懿王祠
作者：苏颂
朝代：宋

五君相继擅吴方，坐视群雄取乱亡。
侍子奔驰先入贡，邻邦旅拒独勤王。
岂惟佛剎传遗像，自有孙谋袭懿芳。
应似窦融归汉日，功名累世到瓌章。
次韵刁景纯学士将至郡见寄
作者：苏颂
朝代：宋
体裁：七言律诗

偃伏声名三十年，当时伦辈有谁前。曾随贡籍逢标鉴，更向词林接俊躔。上馆久违牵梦寐，归舟将至想神仙。襟怀旷达应如旧，迟对清尊一问焉。
次韵刘叔贡舍人从驾
作者：苏颂
朝代：宋

鳌头星掖贵兼清，不似南宫散六卿。
继踵棣华联禁直，并时兰玉占高名。
甘泉法从皆才杰，皇佑孤臣独老生。
自嘆荆枝半凋落，若论宗戚亦霑荣。
次韵刘叔贡舍人从驾
作者：苏颂
朝代：宋

鳌头星掖贵兼清，不似南宫散六卿。继踵棣华联禁直，并时兰玉占高名。甘泉法从皆才杰，皇祐孤臣独老生。自叹荆枝半凋落，若论宗戚亦沾荣。
次韵刘莘老学士惜别言怀兼呈次中察院二首
作者：苏颂
朝代：宋

梁园寒早雪霏微，亲友将分一棹归。客舍萧条风送柳，离筵凄惨酒沾衣。霜台二妙君相继，幕府三端我所依。况是汴渠今不涸，留连犹得奉音徽。诗侣方逢梦与微，摅怀未尽遽言归。正思玉鲙将登俎，应笑缁尘又染衣。金石交情知不改，辅车形体自相依。何时得遂江湖乐，薄宦牵羁甚纆徽。
次韵刘莘老学士惜别言怀兼呈次中察院二首·其一
作者：苏颂
朝代：宋

梁园寒早雪霏微，亲友将分一棹归。客舍萧条风送柳，离筵凄惨酒沾衣。霜台二妙君相继，幕府三端我所依。况是汴渠今不涸，留连犹得奉音徽。
次韵刘莘老学士惜别言怀兼呈次中察院二首·其一
作者：苏颂
朝代：宋

梁园寒早雪霏微，亲友将分一棹归。
客舍萧条风送柳，离筵凄惨酒霑衣。
霜台二妙君相继，幕府三端我所依。
况是汴渠今不涸，留连犹得奉音徽。
次韵刘莘老学士惜别言怀兼呈次中察院二首·其二
作者：苏颂
朝代：宋
体裁：七言律诗

诗侣方逢梦与微，摅怀未尽遽言归。正思玉鲙将登俎，应笑缁尘又染衣。金石交情知不改，辅车形体自相依。何时得遂江湖乐，薄宦牵羁甚纆徽。
次韵叶希虞秘校同游天竺寺五绝句
作者：苏颂
朝代：宋

蜡屐终朝践石苔，飞鸢不动绝尘埃。片云忽作人间雨，尽道灵山应祷来。鹫峰何代落山隈，每到须清一世埃。叹息俗缘常窘束，半年才得两回来。山半僧轩四面开，下看城市一浮埃。此间真趣谁能辨，飞鸟空中自往来。丛林涧水尽萦回，岩室云房不染埃。若使此中容小隐，会须卜筑赋归来。槛前常有施生台，窗隙都无野马埃。掩室道人偏得意，经年未省入城来。
次韵叶希虞秘校同游天竺寺五绝句·其一
作者：苏颂
朝代：宋
体裁：七言绝句

蜡屐终朝践石苔，飞鸢不动绝尘埃。片云忽作人间雨，尽道灵山应祷来。
次韵叶希虞秘校同游天竺寺五绝句·其三
作者：苏颂
朝代：宋
体裁：七言绝句

山半僧轩四面开，下看城市一浮埃。此间真趣谁能辨，飞鸟空中自往来。
次韵叶希虞秘校同游天竺寺五绝句·其二
作者：苏颂
朝代：宋

鹫峰何代落山隈，每到须清一世埃。叹息俗缘常窘束，半年才得两回来。
次韵叶希虞秘校同游天竺寺五绝句·其二
作者：苏颂
朝代：宋

鹫峰何代落山隈，每到须清一世埃。
嘆息俗缘常窘束，半年纔得两回来。
次韵叶希虞秘校同游天竺寺五绝句·其五
作者：苏颂
朝代：宋
体裁：七言绝句

槛前常有施生台，窗隙都无野马埃。掩室道人偏得意，经年未省入城来。
次韵叶希虞秘校同游天竺寺五绝句·其四
作者：苏颂
朝代：宋

丛林涧水尽萦回，岩室云房不染埃。若使此中容小隐，会须卜筑赋归来。
次韵叶希虞秘校同游天竺寺五绝句·其四
作者：苏颂
朝代：宋

丛林涧水尽萦迴，岩室云房不染埃。
若使此中容小隠，会须卜筑赋归来。
次韵司徒富公耆年会诗
作者：苏颂
朝代：宋

古人称宴安，居处必择地。诸公来河南，有若不期会。岩岩大司徒，早辞槐鼎贵。嘉谟纳渊衷，故事留台寺。构第铜驼坊，开门瀍水次。居守德爵同，位重官三事。高轩每过从，纵言谈道艺。复有乡里贤，夙昔承嘉惠。崧岭高横空，洛波清见底。履道追昔游，行厨载芳醴。燕毛礼所重，安车皆戾止。年尊二国公，齿序众君子。愿公寿千秋，慰民瞻具尔。三载一来朝，当陪天子祀。
次韵司徒富公耆年会诗
作者：苏颂
朝代：宋

古人称宴安，居处必择地。
诸公来河南，有若不期会。
岩岩大司徒，早辞槐鼎贵。
嘉谟纳渊衷，故事留台寺。
构第铜驼坊，开门瀍水次。
居守德爵同，位重官三事。
高轩每过从，纵言谈道艺。
復有乡里贤，夙昔承嘉惠。
崧岭高横空，洛波清见底。
履道追昔游，行厨载芳醴。
燕毛礼所重，安车皆戾止。
年尊二国公，齿序众君子。
愿公寿千秋，慰民瞻具尔。
三载一来朝，当陪天子祀。
次韵君实内翰同游范景仁东园
作者：苏颂
朝代：宋
体裁：古风

銮禁限沉深，鳌头雄赑屃。主人出休沐，秋色正明丽。偶为东园游，便有中林意。纵言得造适，览物增意气。风清濯烦襟，日永忘归辔。朝野本无间，簪组何用弃。未必幽栖人，识兹真乐地。
次韵和丘秘校登长干寺塔
作者：苏颂
朝代：宋

九劫半依山，经营昔甚艰。周遭严佛宇，直上俯天关。登陟缘梯险，淹留布坐悭。椽楹亦涂附，棂槛遍朱殷。白日分明到，青云咫尺攀。龙潭斜影落，鸟翼怯飞还。基构从吴晋，声名动朔蛮。灯然时照耀，梵唱每循环。往事稠重问，前朝指顾间。谁知息心处，香火老僧閒。
次韵和丘秘校登长干寺塔
作者：苏颂
朝代：宋

九劫半依山，经营昔甚艰。
周遭严佛宇，直上俯天关。
登陟缘梯险，淹留布坐悭。
椽楹亦涂附，櫺槛遍朱殷。
白日分明到，青云咫尺攀。
龙潭斜影落，鸟翼怯飞还。
基构从吴晋，声名动朔蛮。
灯然时照耀，梵唱每循环。
往事稠重问，前朝指顾间。
谁知息心处，香火老僧閒。
次韵和丹阳裴如晦学士寄示与蔡子直陈述古唱酬五篇
作者：苏颂
朝代：宋

登瀛忝继唐词客，补郡仍陪汉望郎。政事将何攀邵杜，声名空贵蹑王杨。三贤领剧缘才选，拙者求閒属倦飞。幸得汝阴当僻左，无能尸禄众应讥。紞鼓吴门彻曙开，郡人还喜邓侯来。政成岁稔庭无讼，谁伴南园举宴杯。当年二邑弦歌洽，所幸诸生簦蹻随。此日毗陵流美化，风流应似赞皇时。惠爱昔曾留二浙，能声行复表三河。更传骚雅联编富，可是江山助思多。
次韵和丹阳裴如晦学士寄示与蔡子直陈述古唱酬五篇·其一
作者：苏颂
朝代：宋
体裁：七言绝句

登瀛忝继唐词客，补郡仍陪汉望郎。政事将何攀邵杜，声名空贵蹑王杨。
次韵和丹阳裴如晦学士寄示与蔡子直陈述古唱酬五篇·其三
作者：苏颂
朝代：宋
体裁：七言绝句

紞鼓吴门彻曙开，郡人还喜邓侯来。政成岁稔庭无讼，谁伴南园举宴杯。
次韵和丹阳裴如晦学士寄示与蔡子直陈述古唱酬五篇·其二
作者：苏颂
朝代：宋
体裁：七言绝句

三贤领剧缘才选，拙者求閒属倦飞。幸得汝阴当僻左，无能尸禄众应讥。
次韵和丹阳裴如晦学士寄示与蔡子直陈述古唱酬五篇·其五
作者：苏颂
朝代：宋

惠爱昔曾留二浙，能声行复表三河。更传骚雅联编富，可是江山助思多。
次韵和丹阳裴如晦学士寄示与蔡子直陈述古唱酬五篇·其五
作者：苏颂
朝代：宋

惠爱昔曾留二浙，能声行復表三河。
更传骚雅联编富，可是江山助思多。
次韵和丹阳裴如晦学士寄示与蔡子直陈述古唱酬五篇·其四
作者：苏颂
朝代：宋

当年二邑弦歌洽，所幸诸生簦蹻随。此日毗陵流美化，风流应似赞皇时。
次韵和丹阳裴如晦学士寄示与蔡子直陈述古唱酬五篇·其四
作者：苏颂
朝代：宋

当年二邑絃歌洽，所幸诸生簦蹻随。
此日毗陵流美化，风流应似赞皇时。
次韵和前漳守马郎中三篇·游山
作者：苏颂
朝代：宋
体裁：七言律诗

西山高下极深幽，十里清波一棹游。喜逐御风真造适，遍题僧壁更迟留。松间觅径因穷险，亭际披云尽露秋。却羡官閒无检束，徜徉何异五湖舟。
次韵和前漳守马郎中三篇·游山
作者：苏颂
朝代：宋

西山高下极深幽，十里清波一棹游。喜逐御风真造适，遍题僧壁更迟留。松间觅径因穷险，亭际披云尽露秋。却羡官閒无检束，徜徉何异五湖舟。华堂直北望云烟，劳远勤归此待贤。下榻喜逢徐稚至，登舟常羡李膺仙。知君将奉三年最，感旧曾歌一夜怜。红粉若能留客醉，不辞飞盏共陶然。江皋空阔见东溟，两讯潮随远近生。夹岸炎天迷雪岭，居人晴日骇雷声。客帆朝暮乘风去，渔罟东西逐浪行。尽道波神久恬静，应缘四海正清平。
次韵和前漳守马郎中三篇·碧波亭感事
作者：苏颂
朝代：宋
体裁：七言律诗

华堂直北望云烟，劳远勤归此待贤。下榻喜逢徐稚至，登舟常羡李膺仙。知君将奉三年最，感旧曾歌一夜怜。红粉若能留客醉，不辞飞盏共陶然。
次韵和前漳守马郎中三篇·续观潮
作者：苏颂
朝代：宋
体裁：七言律诗

江皋空阔见东溟，两讯潮随远近生。夹岸炎天迷雪岭，居人晴日骇雷声。客帆朝暮乘风去，渔罟东西逐浪行。尽道波神久恬静，应缘四海正清平。
次韵和宣甫叔父迁谪过都见寄
作者：苏颂
朝代：宋
体裁：七言律诗

解组从戎五筦城，壮谋期欲荡蛮腥。数奇不意同飞将，肺腑何因学卫青。报国有心犹慷慨，谪官无闷但沈冥。竹林此日重相过，高论时欣侧耳听。
次韵和钱穆甫答签判殿丞临安道中作
作者：苏颂
朝代：宋

吴越开基旧土疆，鉴山仍是种瓜乡。七朝赐履加尊宠，五世苴茅奉宪章。里社依然题昼锦，昆云不绝佩鞶囊。人怀馀德能封殖，犹有当时似盖桑。
次韵和钱穆甫答签判殿丞临安道中作
作者：苏颂
朝代：宋

吴越开基旧土疆，鑑山仍是种瓜乡。
七朝赐履加尊宠，五世苴茅奉宪章。
里社依然题昼锦，昆云不绝佩鞶囊。
人怀余德能封殖，犹有当时似盖桑。
次韵奉和次中叙别
作者：苏颂
朝代：宋

嘉句连篇惠好音，愧无琼玉报南金。几年漂泊离群恨，此日逢迎话旧心。气类自应怜茂悦，世情谁复拟高深。且将怀抱还尊酒，莫为思归动越吟。
次韵奉和次中叙别
作者：苏颂
朝代：宋

嘉句连篇惠好音，愧无琼玉报南金。
几年漂泊离群恨，此日逢迎话旧心。
气类自应怜茂悦，世情谁復拟高深。
且将怀抱还尊酒，莫为思归动越吟。
次韵奉酬签判吕殿丞燕集西湖
作者：苏颂
朝代：宋
体裁：七言律诗

江海为藩地绝尘，湖山寻胜坐邀宾。消除袢暑忘三伏，追忆曾游隔五春。极望林峦横紫翠，旋供肴核剥青皴。常时欲到喧嚣阻，偶得相陪似宿因。
次韵奉酬通判姚郎中宴望湖楼过昭庆院暮归偶作
作者：苏颂
朝代：宋

山半楼台绕曲堤，水风当夏却炎威。
常思遍览前朝迹，自恨劳生暇日稀。
偶到上方凭槛久，怳如员峤蹑云飞。
白莲旧社空遗址，有几人从此路归。
次韵奉酬通判姚郎中宴望湖楼过昭庆院暮归偶作
作者：苏颂
朝代：宋

山半楼台绕曲堤，水风当夏却炎威。常思遍览前朝迹，自恨劳生暇日稀。偶到上方凭槛久，恍如员峤蹑云飞。白莲旧社空遗址，有几人从此路归。
次韵姚倅正月三日游山道中口占
作者：苏颂
朝代：宋

车马西郊踏晓光，城隅一径绕羊肠。
泉流带雪添膏脉，山色逢春变鬰苍。
云外楼台晴挂影，风前松桧远飘香。
仁祠久祷蒙嘉应，预庆农畴岁袭祥。
次韵姚粹正月三日游山道中口占
作者：苏颂
朝代：宋

车马西郊踏晓光，城隅一径绕羊肠。泉流带雪添膏脉，山色逢春变郁苍。云外楼台晴挂影，风前松桧远飘香。仁祠久祷蒙嘉应，预庆农畴岁袭祥。
次韵子瞻锁院赐酒烛
作者：苏颂
朝代：宋

暮召从容对浴堂，归来院吏写宣忙。
郢醪独赐尊常满，龙烛初然泪有香。
起草才多封卷速，把麻人众引声长。
百官班裏听恩制，争诵雄文出未央。
次韵子瞻锁院赐酒烛
作者：苏颂
朝代：宋

暮召从容对浴堂，归来院吏写宣忙。郢醪独赐尊常满，龙烛初然泪有香。起草才多封卷速，把麻人众引声长。百官班里听恩制，争诵雄文出未央。
次韵孔学士密云龙茶
作者：苏颂
朝代：宋
体裁：七言律诗

精芽巧制自元丰，漠漠飞云绕戏龙。北焙新成圆月样，内廷初启绛囊封。先春入贡来千里，中使传宣下九重。自省何功蒙上赐，青蒿应为倚长松。
次韵孔平仲学士详定次口占
作者：苏颂
朝代：宋
体裁：七言绝句

多士盈廷待指南，老枚何幸接徐严。子亭覆实参高议，时引清风拂画檐。
次韵孙莘老司谏见寄
作者：苏颂
朝代：宋
体裁：七言律诗

虽非文史足三冬，岂类无心但有胸。曾读丘坟叨典领，再分符竹荷矜容。君恩欲报微萤爝，亲禄方营苟釜钟。平日交情今楚越，徒劳瞻望景山松。
次韵宋次道学士重过礼院
作者：苏颂
朝代：宋

斋居永日坐重帘，共叹清才久滞淹。诗格转精缘大手，风情不薄早斑髯。曲台论议于今美，东观翻雠载世兼。孤学尸官犹有赖，繄君馀润远相沾。
次韵宋次道学士重过礼院
作者：苏颂
朝代：宋

斋居永日坐重帘，共嘆清才久滞淹。
诗格转精缘大手，风情不薄早斑髯。
曲台论议于今美，东观翻雠载世兼。
孤学尸官犹有頼，繄君余润远相霑。
次韵宋次道庆黄安中李邦直二舍人皆自史院拜命
作者：苏颂
朝代：宋

右垣更直宠新班，便坐通名听别宣。
词训已高长庆代，事权不下永明年。
除官草罢诸番制，执简研余万岁烟。
曾向兰台陪笔削，喜闻严近擢班迁。
次韵宋次道庆黄安中李邦直二舍人皆自史院拜命
作者：苏颂
朝代：宋

右垣更直宠新班，便坐通名听别宣。词训已高长庆代，事权不下永明年。除官草罢诸番制，执简研馀万岁烟。曾向兰台陪笔削，喜闻严近擢班迁。
次韵开府太师留别诸公
作者：苏颂
朝代：宋

经济才谟沛有余，幡然高谢意何如。
青云路尽寻归鞅，绿野堂成忆旧庐。
汉苑宴游联魏丙，邺都宾客记应徐。
他时若到城南第，入副宸衷对绮疏。
次韵开府太师留别诸公
作者：苏颂
朝代：宋

经济才谟沛有馀，幡然高谢意何如。青云路尽寻归鞅，绿野堂成忆旧庐。汉苑宴游联魏丙，邺都宾客记应徐。他时若到城南第，入副宸衷对绮疏。
次韵敖侄书怀
作者：苏颂
朝代：宋
体裁：七言律诗

传家累世奉遗经，窃禄清朝足代耕。虽是丹心比葵藿，其如黧貌点冠缨。时乎易失年加我，来者安知畏后生。戒饬尔曹惟道术，逢辰须用佐安平。
次韵晁美叔游山见寄
作者：苏颂
朝代：宋
体裁：七言律诗

已践修涂到急流，暂回俗驾喜同游。名为外物知难必，学悟无生信若浮。骚雅深情追李杜，林泉高兴拉巢由。迟留更爱灵峰境，青桂风来不待秋。
次韵曾子固舍人上元从驾游幸
作者：苏颂
朝代：宋
体裁：七言律诗

雪霁蓬莱瑞景新，槐枫迎日丽重宸。钟残长乐千门晓，辇过章街九陌春。星列从官齐拱极，风驱前跸旋清尘。一篇未易歌鸿业，三愿还将祝圣人。
次韵李公择谢黄学士惠文潞公所送密云小团一绝
作者：苏颂
朝代：宋
体裁：七言绝句

小团品外众茶魁，宅相分从宰相来。南省同僚得传玩，朵颐终日味山雷。
次韵李公择送新赐龙团与黄学士三绝句
作者：苏颂
朝代：宋

红旗筠笼过银台，赤印囊封贡茗来。社后三旬颁近列，须知邮置疾奔雷。黄金芽嫩先春发，紫碧团芳出焙来。闻说采时争节候，喊山声动甚惊雷。团团龙镜未磨开，馥馥新香满座来。试酌灵泉看饽沫，犹疑盏底有风雷。
次韵李公择送新赐龙团与黄学士三绝句·其一
作者：苏颂
朝代：宋
体裁：七言绝句

红旗筠笼过银台，赤印囊封贡茗来。社后三旬颁近列，须知邮置疾奔雷。
次韵李公择送新赐龙团与黄学士三绝句·其三
作者：苏颂
朝代：宋
体裁：七言绝句

团团龙镜未磨开，馥馥新香满座来。试酌灵泉看饽沫，犹疑盏底有风雷。
次韵李公择送新赐龙团与黄学士三绝句·其二
作者：苏颂
朝代：宋
体裁：七言绝句

黄金芽嫩先春发，紫碧团芳出焙来。闻说采时争节候，喊山声动甚惊雷。
次韵李希荀寄念七侄庄并用前韵和十七侄彀送其行
作者：苏颂
朝代：宋

初从童丱祝千春，俄见骞腾祝更频。已喜吏资能可问，又嘉文笔速如神。室堂宜念承先构，乡里须教号善人。我待儿曹上霄汉，便归林下岸仙巾。里闬相从秋复春，矜怜几类党频频。摛词已识言浮物，学艺兼知义入神。纵使声名高世俗，直须慈惠及生人。吾家自有青毡在，岂羡林宗垫角巾。
次韵李希荀寄念七侄庄并用前韵和十七侄彀送其行·其二
作者：苏颂
朝代：宋

里闬相从秋复春，矜怜几类党频频。摛词已识言浮物，学艺兼知义入神。纵使声名高世俗，直须慈惠及生人。吾家自有青毡在，岂羡林宗垫角巾。
次韵李希荀寄念七侄庄并用前韵和十七侄彀送其行·其二
作者：苏颂
朝代：宋

里闬相从秋復春，矜怜几类党频频。
摛词已识言浮物，学艺兼知义入神。
纵使声名高世俗，直须慈惠及生人。
吾家自有青毡在，岂羡林宗垫角巾。
次韵杨立之十一官府馆二篇
作者：苏颂
朝代：宋

固无政术效前贤，又乏诗名继乐天。连岁出藩居善地，何时负郭有良田。回风已隔三山路，讲德难偕四子篇。满目胜游都未到，且将图画与人传。楚客登临悲素秋，感时风物自飕飕。潦收远水清堪鉴，雨过群山翠欲浮。月露往来羁旅恨，仓箱千万里民讴。鬓毛衰飒欢游少，珍重嘉篇写我忧。
次韵杨立之十一官府馆二篇·其一
作者：苏颂
朝代：宋
体裁：七言律诗

固无政术效前贤，又乏诗名继乐天。连岁出藩居善地，何时负郭有良田。回风已隔三山路，讲德难偕四子篇。满目胜游都未到，且将图画与人传。
次韵杨立之十一官府馆二篇·其二
作者：苏颂
朝代：宋

楚客登临悲素秋，感时风物自飕飕。潦收远水清堪鉴，雨过群山翠欲浮。月露往来羁旅恨，仓箱千万里民讴。鬓毛衰飒欢游少，珍重嘉篇写我忧。
次韵杨立之十一官府馆二篇·其二
作者：苏颂
朝代：宋

楚客登临悲素秋，感时风物自飕飕。
潦收远水清堪鑑，雨过群山翠欲浮。
月露往来羁旅恨，仓箱千万里民讴。
鬓毛衰飒欢游少，珍重嘉篇写我忧。
次韵杨立之怀旧
作者：苏颂
朝代：宋

秋卷昔观宾，同游上苑春。归轩今取道，共食浙江珍。俛仰周三纪，文章了十人。穷通不复问，一以付天均。
次韵杨立之怀旧
作者：苏颂
朝代：宋

秋卷昔观宾，同游上苑春。
归轩今取道，共食浙江珍。
俛仰周三纪，文章了十人。
穷通不復问，一以付天均。
次韵杨立之见别
作者：苏颂
朝代：宋

梁苑昔倾盖，膺门尝赠鞭。几回留客舍，四纪度星躔。染翰频穿砚，翻书屡绝编。文章传累世，功业慕当年。怀宝思求售，趋时辄遘邅。宋忠徒问卜，孟子本知天。得丧时难必，穷通命使然。半生淹贡部，晚节困乘田。事盬才非称，歊喧性未便。畏途嗟坎壈，野思忆潺湲。解绂无终竞，同袍每共怜。老来心更逸，归去乐应全。凤翮翔千仞，鲵蟠入九渊。旧交尤惜别，后学欲钻坚。湖峤新营第，河滨促放船。一经勤教子，三径往邻贤。顾我今耆艾，投閒伫冶甄。何时江海上，拂榻重相延。
次韵杨立之见别
作者：苏颂
朝代：宋

梁苑昔倾盖，膺门尝赠鞭。
几回留客舍，四纪度星躔。
染翰频穿砚，翻书屡绝编。
文章传累世，功业慕当年。
怀宝思求售，趋时辄遘邅。
宋忠徒问卜，孟子本知天。
得丧时难必，穷通命使然。
半生淹贡部，晚节困乘田。
事盬才非称，歊喧性未便。
畏途嗟坎壈，野思忆潺湲。
解绂无终竞，同袍每共怜。
老来心更逸，归去乐应全。
凤翮翔千仞，鲵蟠入九渊。
旧交尤惜别，后学欲钻坚。
湖峤新营第，河滨促放船。
一经勤教子，三径往邻贤。
顾我今耆艾，投閒竚冶甄。
何时江海上，拂榻重相延。
次韵杨立之观韵海
作者：苏颂
朝代：宋
体裁：五言律诗

六学先声病，群书欲备详。摛文资引据，结字辨偏旁。篆楷颜毫妙，编联蜀纸光。残篇虽脱落，犹可挹遗芳。
次韵杨立之赠京
作者：苏颂
朝代：宋
体裁：五言律诗

小子方承学，初心未见功。雕虫徒好赋，舞象仅成童。率尔多惭路，师哉远慕雄。颛侗如可教，丈席冀趋风。
次韵林次中九日都下感事二首
作者：苏颂
朝代：宋

桃杏初开已去家，又逢兰菊绽新花。感时谩缀茱萸佩，惜别应怜棠棣华。迢递宦游来日下，悠扬归思绕天涯。一尊重到平津閤，惆怅文窗旧绿纱。登高能赋属诗家，况值嘉辰对菊花。乍感商飙流素籥，故摛鸿藻艳春华。边关礼命行看至，淮海归期亦有涯。早晚霜寒侵旅榻，又悬复帐换青纱。
次韵林次中九日都下感事二首·其一
作者：苏颂
朝代：宋
体裁：七言律诗

桃杏初开已去家，又逢兰菊绽新花。感时谩缀茱萸佩，惜别应怜棠棣华。迢递宦游来日下，悠扬归思绕天涯。一尊重到平津閤，惆怅文窗旧绿纱。
次韵林次中九日都下感事二首·其二
作者：苏颂
朝代：宋

登高能赋属诗家，况值嘉辰对菊花。
乍感商飈流素籥，故摛鸿藻艷春华。
边关礼命行看至，淮海归期亦有涯。
早晚霜寒侵旅榻，又悬复帐换青纱。
次韵林次中九日都下感事二首·其二
作者：苏颂
朝代：宋

登高能赋属诗家，况值嘉辰对菊花。乍感商飙流素籥，故摛鸿藻艳春华。边关礼命行看至，淮海归期亦有涯。早晚霜寒侵旅榻，又悬复帐换青纱。
次韵林次中察院经过南都见寄
作者：苏颂
朝代：宋
体裁：七言律诗

都府曾为入幕宾，玉符重忝守藩臣。几年流落甘閒散，平日交游半要津。簿领沉迷千虑耗，鬓颐衰飒二毛新。圣恩休养深知幸，厚禄华堂许便亲。
次韵柳郎中二咏 其二 纸帐
作者：苏颂
朝代：宋

百幅敲冰密属连，寝甘谁复诮便便。心閒好隐忘言几，官冷宜铺坐客毡。乌布任宽忘道韵，绛纱徒侈怯霜天。休嗟抛掷缣绫贵，据榻犹胜枕杫眠。
次韵柳郎中二咏·其一
作者：苏颂
朝代：宋
体裁：七言律诗

蒲条围坐雪添瓶，侧理糊窗炽炭明。常对图书堆四壁，却思裘褐胜双旌。道心生后安休息，事局閒来怕践更。睡足定应输杜守，穷愁何必学虞卿。
次韵柳郎中二咏·其二
作者：苏颂
朝代：宋

百幅敲冰密属连，寝甘谁復诮便便。
心閒好隠忘言几，官冷宜铺坐客毡。
乌布任宽忘道韵，绛纱徒侈怯霜天。
休嗟抛掷缣绫贵，据榻犹胜枕杫眠。
次韵柳郎中二咏·地炉
作者：苏颂
朝代：宋

蒲条围坐雪添瓶，侧理糊窗炽炭明。常对图书堆四壁，却思裘褐胜双旌。道心生后安休息，事局閒来怕践更。睡足定应输杜守，穷愁何必学虞卿。百幅敲冰密属连，寝甘谁复诮便便。心閒好隐忘言几，官冷宜铺坐客毡。乌布任宽忘道韵，绛纱徒侈怯霜天。休嗟抛掷缣绫贵，据榻犹胜枕杫眠。
次韵次中寄莘老学士
作者：苏颂
朝代：宋

曾见台乌朝夕飞，尚稽双凤浴天池。远方随牒应难久，同好弹冠即有期。佐幕暂来光右席，还家聊去植芳篱。睢阳老尹钦才望，待看同升赞盛时。
次韵次中寄莘老学士·其一
作者：苏颂
朝代：宋

曾见台乌朝夕飞，尚稽双凤浴天池。
远方随牒应难久，同好弹冠即有期。
次韵次中寄莘老学士·其二
作者：苏颂
朝代：宋

还家聊去植芳篱。
睢阳老尹钦才望，待看同升赞盛时。
次韵江南感事
作者：苏颂
朝代：宋
体裁：五言律诗

京洛倦游后，江南感慨多。壮怀伤岁月，醉眼小山河。无路通谈说，穷年谩揣摩。知音如有遇，终采击辕歌。
次韵王伯益同年留别二首
作者：苏颂
朝代：宋

桂籍昔叨联署等，莲帷今幸接芳尘。埙篪契合均天属，金石交深过古人。直向岁寒期茂悦，肯同时俗论甘辛。优游且作江南令，惠爱于民此最亲。从宦飘飘九见春，共嗟名迹尚埃尘。相逢梁苑留趋幕，不鄙池阳去长人。蚤向文科分甲乙，尝于命历校庚辛。穷通定分非婴虑，惟有交情久益亲。
次韵王伯益同年留别二首·其一
作者：苏颂
朝代：宋
体裁：七言律诗

桂籍昔叨联署等，莲帷今幸接芳尘。埙篪契合均天属，金石交深过古人。直向岁寒期茂悦，肯同时俗论甘辛。优游且作江南令，惠爱于民此最亲。
次韵王伯益同年留别二首·再次前韵
作者：苏颂
朝代：宋
体裁：七言律诗

从宦飘飘九见春，共嗟名迹尚埃尘。相逢梁苑留趋幕，不鄙池阳去长人。蚤向文科分甲乙，尝于命历校庚辛。穷通定分非婴虑，惟有交情久益亲。
次韵王宣徽太尉耆年会诗
作者：苏颂
朝代：宋

古来贤相称高奇，虞有皋夔商傅伊。帝臣王佐见谟训，千载相望如同时。我朝公辅代间出，钟秀辰象分躔离。堂堂太尉实异禀，风质粹美和而威。仁皇始擢自藩翰，渭水兆告非熊罴。立朝早已擅风采，料敌曾不失毫釐。圣圣相承倚时栋，入登槐鼎出拥麾。司徒相继据魁轴，势压诸夏摧附枝。一言寤意尊社稷，万里奔命来戎夷。君臣一体自同德，下鄙汉相矜规随。功成治定预告老，还乡治第当西圻。十年休佚养冲气，泰宇充茂心欣嬉。二公勋德诵人口，载于彝鼎歌于诗。吾皇得相柄文武，调燮四序齐璇玑。孟轲尝称圣之任，乃曰百世人之师。固宜天畀两元老，期颐常保松筠姿。规模载在庙堂上，自使风俗淳浇漓。前年召自大名尹，对罢累请菟裘归。帝曰公今更强固，闵烦几政留清规。两加金貂百官首，再剖玉麟三水涯。洛人闻之喜且抃，如在旱岁逢云霓。朝临留府暮私第，偃息又将弥再期。今春欲作耆英会，涓日象值神俱比。谓宜饮食与宴乐，对接宾客心忘机。康宁寿富复好德，向此巨福全者稀。席间诸老尽贤杰，相得欢甚攲冠緌。饮盈百榼似尼父，歌有三乐同荣期。杯盘衍溢逮舆隶，割肉酾酒如林池。衣冠填咽两城市，车马照耀清涟漪。夜阑百炬列红烛，天寒四座添重帏。钜儒洒翰序嘉会，义薄皎日垂清晖。诸公半酣各赋咏，含毫叠纸鱼鳞差。诗成累幅灿珠玉，光艳宜若陵钩奎。歌声旖旎啸鸾凤，酒气冷冽喷酴醾。长篇立刻在金石，楷字高揭当轩墀。晋公延宾就绿野，谢傅卜宅临清溪。当时贵客亦有数，讵与今日争光辉。誊书远报邺都守，开缄摘句情融怡。答言遂起归与兴，迹虽未往心先飞。三贤事业固同道，用舍安得常情知。官尊邦国之柱石，望重士林之羽仪。退舍进用自殊致，大义当以公言推。不能则止固达识，陈力可行当有为。圣君知臣贤达节，事有轻重须从宜。宁拘经礼致为政，自有邦人歌衮衣。三台明润少微烂，光彩并照大紫微。子房辟谷方壮岁，张苍作相当厖眉。曹参置酒坐公府，晋贤高蹈来东篱。昔人出处固有意，造适自与时推移。光阴可惜且行乐，任从鷤鴂方春啼。
次韵王宣徽太尉耆年会诗
作者：苏颂
朝代：宋

古来贤相称高奇，虞有皋夔商傅伊。
帝臣王佐见谟训，千载相望如同时。
我朝公辅代间出，钟秀辰象分躔离。
堂堂太尉实异禀，风质粹美和而威。
仁皇始擢自藩翰，渭水兆告非熊罴。
立朝早已擅风采，料敌曾不失毫釐。
圣圣相承倚时栋，入登槐鼎出拥麾。
司徒相继据魁轴，势压诸夏摧附枝。
一言寤意尊社稷，万里奔命来戎夷。
君臣一体自同德，下鄙汉相矜规随。
功成治定预告老，还乡治第当西圻。
十年休佚养冲气，泰宇充茂心欣嬉。
二公勋德诵人口，载于彝鼎歌于诗。
吾皇得相柄文武，调燮四序齐璇玑。
孟轲尝称圣之任，乃曰百世人之师。
固宜天畀两元老，期颐常保松筠姿。
规橅载在庙堂上，自使风俗淳浇漓。
前年召自大名尹，对罢累请菟裘归。
帝曰公今更强固，闵烦几政留清规。
两加金貂百官首，再剖玉麟三水涯。
洛人闻之喜且抃，如在旱岁逢云霓。
朝临留府暮私第，偃息又将弥再期。
今春欲作耆英会，涓日象值神俱比。
谓宜饮食与宴乐，对接宾客心忘机。
康宁寿富復好德，嚮此巨福全者稀。
席间诸老尽贤杰，相得欢甚欹冠緌。
饮盈百榼似尼父，歌有三乐同荣期。
杯盘衍溢逮舆隶，割肉酾酒如林池。
衣冠填咽两城市，车马照耀清涟漪。
夜阑百炬列红烛，天寒四座添重帏。
鉅儒洒翰序嘉会，义薄皎日垂清晖。
诸公半酣各赋咏，含毫迭纸鱼鳞差。
诗成累幅灿珠玉，光艷宜若陵鈎奎。
歌声旖旎啸鸾凤，酒气冷冽喷酴醿。
长篇立刻在金石，楷字高揭当轩墀。
晋公延宾就绿野，谢傅卜宅临清溪。
当时贵客亦有数，讵与今日争光辉。
誊书远报邺都守，开缄摘句情融怡。
答言遂起归与兴，迹虽未往心先飞。
三贤事业固同道，用舍安得常情知。
官尊邦国之柱石，望重士林之羽仪。
退舍进用自殊致，大义当以公言推。
不能则止固达识，陈力可行当有为。
圣君知臣贤达节，事有轻重须从宜。
宁拘经礼致为政，自有邦人歌衮衣。
三台明润少微烂，光彩并照大紫微。
子房辟谷方壮岁，张苍作相当厖眉。
曹参置酒坐公府，晋贤高蹈来东篱。
昔人出处固有意，造适自与时推移。
光阴可惜且行乐，任从鷤鴂方春啼。
次韵王正仲蒲传正二月十五日奉祠高禖二首
作者：苏颂
朝代：宋

视草名臣奉汉祠，祝禖才胜长卿迟。诗成雅类占宜芾，乐阕欣同梦射罴。宫殿肄仪临百子，神明歆德荐三釐。凌晨拜胙归天阙，杲日煌煌照上枝。涤牢宫醴被禋时，物吐华心睡景迟。禁掖嘉祥开覆燕，祠官先兆应维罴。阳郊类帝重封土，宣室思贤正受釐。天锡子孙千亿报，年年玉叶长新枝。
次韵王正仲蒲传正二月十五日奉祠高禖二首·其一
作者：苏颂
朝代：宋
体裁：七言律诗

视草名臣奉汉祠，祝禖才胜长卿迟。诗成雅类占宜芾，乐阕欣同梦射罴。宫殿肄仪临百子，神明歆德荐三釐。凌晨拜胙归天阙，杲日煌煌照上枝。
次韵王正仲蒲传正二月十五日奉祠高禖二首·其二
作者：苏颂
朝代：宋
体裁：七言律诗

涤牢宫醴被禋时，物吐华心睡景迟。禁掖嘉祥开覆燕，祠官先兆应维罴。阳郊类帝重封土，宣室思贤正受釐。天锡子孙千亿报，年年玉叶长新枝。
次韵王都尉团练押赐高丽归使宴射赠馆伴舍人兼呈诸公
作者：苏颂
朝代：宋
体裁：七言律诗

通侯年少侍中郎，主客名园满国香。赐酒九行勤貊使，一帆千里送吴航。鸣弦屡奏前筹捷，摛藻俄传秀句长。更与诗翁相属和，骊珠数百透函光。
次韵祷雪有感
作者：苏颂
朝代：宋
体裁：七言律诗

终过元朝欲首春，条风先度海东门。寒凝一雨成飞雪，泰长三阳应上坤。疵沴渐消和气满，咏歌频发味言温。人情共喜年光好，不向樽前未易论。
次韵程公辟暮春
作者：苏颂
朝代：宋

日日寻春春欲还，园林游兴未应阑。间关莺啭冲牙韵，烂漫花开历绿团。须信马蹄随处健，肯教金盏暂时乾。休惊节物频更换，适意欢娱定一般。
次韵程公闢暮春
作者：苏颂
朝代：宋

日日寻春春欲还，园林游兴未应阑。
间关鶑啭衝牙韵，烂漫花开历绿团。
须信马蹄随处健，肯教金盏暂时干。
休惊节物频更换，适意欢娱定一般。
次韵签判同登介亭
作者：苏颂
朝代：宋

纷纷尘事厌烦冥，何处能令爽气生。簿领欲迷头不举，烟霞才望眼偏明。门临沧海千重险，地压高丘一再成。若论三山方外境，须将此地拟浮瀛。
次韵签判同登介亭
作者：苏颂
朝代：宋

纷纷尘事厌烦冥，何处能令爽气生。
簿领欲迷头不举，烟霞纔望眼偏明。
门临沧海千重险，地压高丘一再成。
若论三山方外境，须将此地拟浮瀛。
次韵签判太博谢府公新诗墨迹
作者：苏颂
朝代：宋
体裁：七言律诗

幕府雍容但省文，笔精诗格两难伦。临池得法毫端健，击钵成篇藻思新。征虏雅歌追乐事，兰亭赓唱掩芳尘。梁王宾友邹枚在，末至惭非赋雪人。
次韵签判张太博移竹
作者：苏颂
朝代：宋

梁苑有修竹，移来正得时。
新开一斋馆，分植两轩墀。
璅碎青金影，纤圆碧玉枝。
物应人共美，性与地兼宜。
渐喜声成韵，毋伤色暂衰。
宁因恶土变，自与好风期。
窗闼常相对，阑干不用施。
看怜朝露爽，坐觉昼阴迟。
拟富非侯等，亲邻见凤姿。
燕杯留几席，画笔置藩篱。
护长防将折，删枯欲更滋。
破忧谈将解，化恐误仙骑。
节耸蛟螭骨，苞翻虎豹皮。
竿长终劲挺，根困任离披。
肯顾柯亭赏，休思渭水持。
吟余毫亦健，灌罢器频欹。
戴谱须书此，淇园未羡之。
七贤尝伴侣，六逸重犹夷。
缅继斯人躅，如吹仲氏篪。
萧然发清思，頼尔作良知。
次韵签判张太博移竹
作者：苏颂
朝代：宋

梁苑有脩竹，移来正得时。新开一斋馆，分植两轩墀。璅碎青金影，纤圆碧玉枝。物应人共美，性与地兼宜。渐喜声成韵，毋伤色暂衰。宁因恶土变，自与好风期。窗闼常相对，阑干不用施。看怜朝露爽，坐觉昼阴迟。拟富非侯等，亲邻见凤姿。燕杯留几席，画笔置藩篱。护长防将折，删枯欲更滋。破忧谈将解，化恐误仙骑。节耸蛟螭骨，苞翻虎豹皮。竿长终劲挺，根困任离披。肯顾柯亭赏，休思渭水持。吟馀毫亦健，灌罢器频攲。戴谱须书此，淇园未羡之。七贤尝伴侣，六逸重犹夷。缅继斯人躅，如吹仲氏篪。萧然发清思，赖尔作良知。
次韵签判梁寺丞阻水见寄
作者：苏颂
朝代：宋

京府偕趋幕，弥年接坐隅。驽骀攀骥足，鱼目混骊珠。风谊敦贪薄，吹嘘变朽枯。交亲齐鲁卫，政事拟阿蒲。契合宁容间，情通不鄙无。邀欢困萍蚁，较味剩莼鲈。气盛吞云梦，文雄猎具区。报投均缟纻，应和念篪竽。巢阁行观凤，为裘伫荐狐。世家传鹊瑞，职业在鸿都。耸壑方腾干，乘风好纵舻。一飞尝得志，平步即夷涂。见比亲琼树，清如隐玉壶。终当拾青紫，讵止学盘盂。少别如旬日，相望似五湖。荒郊逢辙涸，激水待云肤。窟穴增蛇鼠，腥臊恶蚋蛄。尊思孔北海，釜叹范莱芜。始见生蓂魄，俄惊绕树乌。初犹甘杞菊，久渐厌粱菰。昼咏依依柳，宵看历历榆。晨兴常过午，朝膳每通晡。閒逸输吾子，驰驱属鄙夫。无因随李郭，长日想田苏。沙涨舟犹胶，河流轨不濡。行邮才咫尺，命驾只须臾。坐俟聆金玉，来应笑珷玞。多惭昏钝枣，难慕湛精醐。安得生双翼，徒然处橛株。重吟赠我句，足以豁蒙愚。
次韵签判梁寺丞阻水见寄
作者：苏颂
朝代：宋

京府偕趋幕，弥年接坐隅。
驽骀攀骥足，鱼目混骊珠。
风谊敦贪薄，吹嘘变朽枯。
交亲齐鲁卫，政事拟阿蒲。
契合宁容间，情通不鄙无。
邀欢困萍蚁，较味剩莼鲈。
气盛吞云梦，文雄猎具区。
报投均缟纻，应和念篪竽。
巢阁行观凤，为裘伫荐狐。
世家传鹊瑞，职业在鸿都。
耸壑方腾干，乘风好纵舻。
一飞尝得志，平步即夷涂。
见比亲琼树，清如隠玉壶。
终当拾青紫，讵止学盘盂。
少别如旬日，相望似五湖。
荒郊逢辙涸，激水待云肤。
窟穴增蛇鼠，腥臊恶蚋蛄。
尊思孔北海，釜嘆范莱芜。
始见生蓂魄，俄惊绕树乌。
初犹甘杞菊，久渐厌粱苽。
昼咏依依柳，宵看历历榆。
晨兴常过午，朝膳每通晡。
閒逸输吾子，驰驱属鄙夫。
无因随李郭，长日想田苏。
沙涨舟犹胶，河流轨不濡。
行邮纔咫尺，命驾只须臾。
坐俟聆金玉，来应笑碔砆。
多惭昏钝枣，难慕湛精醐。
安得生双翼，徒然处橛株。
重吟赠我句，足以豁蒙愚。
次韵约诸君游长干寺
作者：苏颂
朝代：宋

寺按郡东南，僧尝为我谈。初因晋大士，来获古灵龛。历世名空在，重兴德乃堪。先朝赐新额，此地建精蓝。亿载扶皇统，生民息战函。刹仍存故里，龙复止深潭。九级惟涂甓，千梁尽架楠。亭台各轩豁，岩谷更空谽。殿角芝成玉，松稍露队甘。穴栖金礼鼲，池怪集神？。可爱临冈曲，何人结草庵。欲来寻隐逸，谁与共欢酣。念往须勤到，登高已旧谙。低头小城市，举目遍村岚。静境由兹达，尘容却自惭。常思真趣响，可抑俗饕贪。宇宙开怀适，江山极望涵。相邀幸多暇，命驾即追参。
次韵约诸君游长干寺
作者：苏颂
朝代：宋
体裁：五言排律

寺按郡东南，僧尝为我谈。初因晋大士，来获古灵龛。历世名空在，重兴德乃堪。先朝赐新额，此地建精蓝。亿载扶皇统，生民息战函。刹仍存故里，龙复止深潭。九级惟涂甓，千梁尽架楠。亭台各轩豁，岩谷更空谽。殿角芝成玉，松稍露队甘。穴栖金礼鼲，池怪集神�。可爱临冈曲，何人结草庵。欲来寻隐逸，谁与共欢酣。念往须勤到，登高已旧谙。低头小城市，举目遍村岚。静境由兹达，尘容却自惭。常思真趣响，可抑俗饕贪。宇宙开怀适，江山极望涵。相邀幸多暇，命驾即追参。
次韵约诸君游长干寺
作者：苏颂
朝代：宋

寺按郡东南，僧尝为我谈。
初因晋大士，来获古灵龛。
历世名空在，重兴德乃堪。
先朝赐新额，此地建精蓝。
亿载扶皇统，生民息战函。
剎仍存故里，龙復止深潭。
九级惟涂甓，千梁尽架楠。
亭台各轩豁，岩谷更空谽。
殿角芝成玉，松稍露队甘。
穴栖金礼鼲，池怪集神𪚫。
可爱临冈曲，何人结草庵。
欲来寻隠逸，谁与共欢酣。
念往须勤到，登高已旧谙。
低头小城市，举目遍村岚。
静境由兹达，尘容却自惭。
常思真趣响，可抑俗饕贪。
宇宙开怀适，江山极望涵。
相邀幸多暇，命驾即追参。
次韵致政华殿丞怀旧见寄
作者：苏颂
朝代：宋

佩韘相从四纪前，鲤庭论契荷忘年。文如潘陆倾江海，学造重黎绝地天。簪绂弃来名已厌，乡闾归后乐应全。冥飞尚隐樊笼旧，未副初心愧昔贤。
次韵致政华殿丞怀旧见寄
作者：苏颂
朝代：宋

佩韘相从四纪前，鲤庭论契荷忘年。
文如潘陆倾江海，学造重黎绝地天。
簪绂弃来名已厌，乡闾归后乐应全。
冥飞尚隠樊笼旧，未副初心愧昔贤。
次韵苏子瞻学士腊日游西湖
作者：苏颂
朝代：宋

腊日不饮独游湖，如此清尚他人无。唱酬佳句如连珠，况复同好相应呼。君尝听事嗟罪孥，虽在乐国犹寡娱。是社稷臣鲁颛臾，直道自任心不纡。最爱灵山之僧庐，彼二惠者清名孤。案上梵夹床龙须，炉销都梁馔伊蒲。洁行自欲敦薄夫，长吟拥褐忘昕晡。坐客不设毡氍毹，对镜如看方舆图。君怀经济才有馀，名声妖孽惩颜蘧。且来山林寻遁逋，更玩四营兼参摹。
次韵苏子瞻学士腊日游西湖
作者：苏颂
朝代：宋

腊日不饮独游湖，如此清尚他人无。
唱酬佳句如连珠，况復同好相应呼。
君尝听事嗟罪孥，虽在乐国犹寡娱。
是社稷臣鲁颛臾，直道自任心不纡。
最爱灵山之僧庐，彼二惠者清名孤。
案上梵夹床龙鬚，炉销都梁馔伊蒲。
洁行自欲敦薄夫，长吟拥褐忘昕晡。
坐客不设毡氍毹，对镜如看方舆图。
君怀经济才有余，名声妖孽惩颜蘧。
且来山林寻遁逋，更玩四营兼参摹。
次韵苏子瞻题李公麟画马图
作者：苏颂
朝代：宋

霜纨横卷书縚垂，轴以瑇瑁囊青丝。
披图二妙骇人目，笔画劲利如刀锥。
龙媒迥出丹青手，势若飞动将奔驰。
鞯衔如在赤墀立，仆御犹纵红缨羁。
子虔六辔衒沃若，长康骏骨称天奇。
虽传画谱入神品，未有墨客评黄雌。
六诗形似到作者，三马意象能言之。
奇踪莫辨霸或干，高韵压倒陆与皮。
从来神物不常有，未遇真赏何人知。
君不见开元廏马四十万，作颂要须张帝师。
次韵苏子瞻题李公麟画马图
作者：苏颂
朝代：宋

霜纨横卷书绦垂，轴以玳瑁囊青丝。披图二妙骇人目，笔画劲利如刀锥。龙媒迥出丹青手，势若飞动将奔驰。鞯衔如在赤墀立，仆御犹纵红缨羁。子虔六辔衒沃若，长康骏骨称天奇。虽传画谱入神品，未有墨客评黄雌。六诗形似到作者，三马意象能言之。奇踪莫辨霸或干，高韵压倒陆与皮。从来神物不常有，未遇真赏何人知。君不见开元厩马四十万，作颂要须张帝师。
次韵葛大卿题江氏寒光阁
作者：苏颂
朝代：宋

溪凝蓝黛合双川，阁在千岩万壑前。漱石我思清病齿，倚琴谁共听流泉。云生北岭横空白，春入东郊一望鲜。况是江南风物好，待君重咏四时天。
次韵葛大卿题江氏寒光阁
作者：苏颂
朝代：宋

溪凝蓝黛合双川，阁在千岩万壑前。
潄石我思清病齿，倚琴谁共听流泉。
云生北岭横空白，春入东郊一望鲜。
况是江南风物好，待君重咏四时天。
次韵蒋颖叔同游南屏见惠长篇
作者：苏颂
朝代：宋

青山横莽苍，万石出南麓。古刹表耆阇，高声耸群玉。居惟择冈峦，近靡数松竹。郡郭路非遥，游人舂不宿。陟巘极跻攀，循崖劳伛伏。架筒引流泉，跨岭构重屋。讲座据妙峰，禅堂对枯木。幽寻难屡期，将往谁能独。偶逢霜台客，暂驻骢马足。联步访丛林，终朝走郊牧。相期方外游，顿忘河上曲。夷路喜君腾，高阁惭予束。更听名理言，俯惬中心欲。况已證真常，讵止齐宠辱。愿言挹清风，可用警浮俗。
次韵蒋颖叔同游南屏见惠长篇
作者：苏颂
朝代：宋

青山横莽苍，万石出南麓。
古剎表耆阇，高声耸群玉。
居惟择冈峦，近靡数松竹。
郡郭路非遥，游人舂不宿。
陟巘极跻攀，循崖劳伛伏。
架筒引流泉，跨岭构重屋。
讲座据妙峰，禅堂对枯木。
幽寻难屡期，将往谁能独。
偶逢霜台客，暂驻骢马足。
联步访丛林，终朝走郊牧。
相期方外游，顿忘河上曲。
夷路喜君腾，高阁惭予束。
更听名理言，俯惬中心欲。
况已证真常，讵止齐宠辱。
愿言挹清风，可用警浮俗。
次韵蒋颖叔同游超化院
作者：苏颂
朝代：宋
体裁：古风

贤良才识明，御史风望清。命驾千里至，高谈一座惊。旧故偶获道，离忧自兹平。朅来湖上寺，共语堂西楹。念昔一交臂，几年两摇旌。契阔信靡定，邂逅欣偕行。日薄聊顿辔，兴来再飞觥。霜林陨丹叶，泉坻结新冰。湖月金炯炯，竹风玉玲玲。峰峦对三山，楼殿如九成。南州足奇丽，此地尤兼并。因君发题咏，足使增嘉声。
次韵蒋颖叔游西湖入南屏山
作者：苏颂
朝代：宋

楼台高下满仙风，疑是蓬莱象帝宫。
湖面涵虚云漾漾，山腰藏景石珑珑。
松筠影出红尘外，钟梵声来碧落中。
薄暮将归起余思，落霞飞鹜正横空。
次韵蒋颖叔游西湖入南屏山
作者：苏颂
朝代：宋

楼台高下满仙风，疑是蓬莱象帝宫。湖面涵虚云漾漾，山腰藏景石珑珑。松筠影出红尘外，钟梵声来碧落中。薄暮将归起馀思，落霞飞鹜正横空。
次韵蒋颖叔金部游介亭望湖山二十四韵
作者：苏颂
朝代：宋

我昨来余杭，孟陬值杓建。
春色正融怡，皇华纡睠眄。
言此佳山水，巧丽极怪变。
有如画屏风，罗列围四面。
城南古浮图，又为一郡冠。
联驱松径中，信步苍崖畔。
莓苔粘履屐，虬枝拂簪弁。
纵览识高深，顾慕增诧嘆。
心迷真赏奇，意觉旅游倦。
物色虽难穷，指注亦粗遍。
楼台鬰相望，无异挂盘线。
向非适幽遐，何由尽闻见。
惟昔吴越君，塔庙务华焕。
依山镌大像，迭石累高岸。
经构无已时，赀费岂復算。
较其舆地中，佛寺占过半。
荣华一朝尽，金石空残片。
款识刻犹存，排衙行不乱。
虚亭復增修，郡府余壮观。
故人柏台彦，早岁历监殿。
自从交臂来，几回伤聚散。
声光日以高，使节復频换。
江湖偶追陪，旬浃停车传。
更有山林期，兹焉适予愿。
次韵蒋颖叔金部游介亭望湖山二十四韵
作者：苏颂
朝代：宋

我昨来馀杭，孟陬值杓建。春色正融怡，皇华纡眷眄。言此佳山水，巧丽极怪变。有如画屏风，罗列围四面。城南古浮图，又为一郡冠。联驱松径中，信步苍崖畔。莓苔粘履屐，虬枝拂簪弁。纵览识高深，顾慕增诧叹。心迷真赏奇，意觉旅游倦。物色虽难穷，指注亦粗遍。楼台郁相望，无异挂盘线。向非适幽遐，何由尽闻见。惟昔吴越君，塔庙务华焕。依山镌大像，叠石累高岸。经构无已时，赀费岂复算。较其舆地中，佛寺占过半。荣华一朝尽，金石空残片。款识刻犹存，排衙行不乱。虚亭复增修，郡府馀壮观。故人柏台彦，早岁历监殿。自从交臂来，几回伤聚散。声光日以高，使节复频换。江湖偶追陪，旬浃停车传。更有山林期，兹焉适予愿。
次韵蔡资政答朱寺丞惠千叶桃花菊
作者：苏颂
朝代：宋
体裁：五言律诗

分得秾华质，依然苦薏香。繁红如上苑，密蕊胜南阳。不用寻根叶，须留过雪霜。殷勤送东阁，聊荐百年觞。
次韵诸公从驾景灵宫二首
作者：苏颂
朝代：宋

青鹓如跂万椽匀，地接璇流隔世尘。三后在天歌下武，一人膺福见君陈。珠旒漆漆怀濡露，玉案年年侍荐新。庑下丹青从臣列，左趋萧丙右甘辛。太清宫庙近蓬莱，连日天门六扇开。万乘旌旗冲晓过，两宫舆辇诘朝来。城中三水河通汉，庭下千官棘映槐。老稚扶携同祝圣，年年常此望昭回。
次韵诸公从驾景灵宫二首·其一
作者：苏颂
朝代：宋
体裁：七言律诗

青鹓如跂万椽匀，地接璇流隔世尘。三后在天歌下武，一人膺福见君陈。珠旒漆漆怀濡露，玉案年年侍荐新。庑下丹青从臣列，左趋萧丙右甘辛。
次韵诸公从驾景灵宫二首·其二
作者：苏颂
朝代：宋

太清宫庙近蓬莱，连日天门六扇开。万乘旌旗冲晓过，两宫舆辇诘朝来。城中三水河通汉，庭下千官棘映槐。老稚扶携同祝圣，年年常此望昭回。
次韵诸公从驾景灵宫二首·其二
作者：苏颂
朝代：宋

太清宫庙近蓬莱，连日天门六扇开。
万乘旌旗衝晓过，两宫舆辇诘朝来。
城中三水河通汉，庭下千官棘映槐。
老稚扶携同祝圣，年年常此望昭回。
次韵蹇侍郎天元殿门芝草
作者：苏颂
朝代：宋

列圣储灵贶，坤珍应祀仪。分葩对牟首，观瑞驻华芝。毓德繇皇始，彰功在圣时。早闻萦殿桷，复见孕门楣。自有云成盖，非因水聚脂。黄英苞五德，古字秀三枝。户牖瞻丹幄，簪裾从罽緌。画图稽大隗，歌咏入咸池。九庙流光远，千龄复旦期。将书符命志，宁比玉灵诗。
次韵蹇侍郎天元殿门芝草
作者：苏颂
朝代：宋

列圣储灵贶，坤珍应祀仪。
分葩对牟首，观瑞驻华芝。
毓德繇皇始，彰功在圣时。
早闻萦殿桷，復见孕门楣。
自有云成盖，非因水聚脂。
黄英苞五德，古字秀三枝。
户牖瞻丹幄，簪裾从罽緌。
画图稽大隗，歌咏入咸池。
九庙流光远，千龄復旦期。
将书符命志，宁比玉灵诗。
次韵钱塘周寺丞狱空
作者：苏颂
朝代：宋

网疏由世教，讼息偶年丰。圜土无留系，黎氓识变风。时方还治古，令欲训民中。宣布来千里，兴行自一同。吏宁嗟画地，书亦简司空。共对承平理，惟思尽至公。
次韵钱塘周寺丞狱空
作者：苏颂
朝代：宋

网疏由世教，讼息偶年丰。
圜土无留繫，黎氓识变风。
时方还治古，令欲训民中。
宣布来千里，兴行自一同。
吏宁嗟画地，书亦简司空。
共对承平理，惟思尽至公。
次韵阳孝本游翟家湾书院二首又一绝
作者：苏颂
朝代：宋

淮上陂陀百亩冈，谁言形势占高强。郊居拟卜东阳宅，屋壁将营阙里堂。四面松篁分种艺，百家图籍待收藏。何人欲课三冬学，向此潜心事素王。翟市西傍一径开，偶携亲友陟崔嵬。莫言第舍衡门陋，已有仙翁步屧来。日欲衔山回返照，风还吹雨压浮埃。才归便得诗盈轴，气猛才豪岂易陪。
次韵阳孝本游翟家湾书院二首又一绝·其一
作者：苏颂
朝代：宋

淮上陂阤百亩冈，谁言形势占高强。
郊居拟卜东阳宅，屋壁将营阙里堂。
四面松篁分种艺，百家图籍待收藏。
何人欲课三冬学，向此潜心事素王。
次韵阳孝本游翟家湾书院二首又一绝·其一
作者：苏颂
朝代：宋

淮上陂陀百亩冈，谁言形势占高强。郊居拟卜东阳宅，屋壁将营阙里堂。四面松篁分种艺，百家图籍待收藏。何人欲课三冬学，向此潜心事素王。
次韵阳孝本游翟家湾书院二首又一绝·其三
作者：苏颂
朝代：宋

谩夸三岛冠灵鳌，咫尺龙冈去靡劳。
若使南阳人独卧，风云宁隔海山高。
次韵阳孝本游翟家湾书院二首又一绝·其三
作者：苏颂
朝代：宋

谩誇三岛冠灵鳌，咫尺龙冈去靡劳。若使南阳人独卧，风云宁隔海山高。
次韵阳孝本游翟家湾书院二首又一绝·其二
作者：苏颂
朝代：宋

翟市西傍一径开，偶携亲友陟崔嵬。莫言第舍衡门陋，已有仙翁步屧来。日欲衔山回返照，风还吹雨压浮埃。才归便得诗盈轴，气猛才豪岂易陪。
次韵阳孝本游翟家湾书院二首又一绝·其二
作者：苏颂
朝代：宋

翟市西傍一径开，偶携亲友陟崔嵬。
莫言第舍衡门陋，已有仙翁步屧来。
日欲衔山迴返照，风还吹雨压浮埃。
纔归便得诗盈轴，气猛才豪岂易陪。
次韵阳孝本游翟家湾书院二首又一绝次韵李希荀寄念七侄庄并用前韵和十七侄彀送其行·其一
作者：苏颂
朝代：宋
体裁：七言律诗

初从童丱祝千春，俄见骞腾祝更频。已喜吏资能可问，又嘉文笔速如神。室堂宜念承先构，乡里须教号善人。我待儿曹上霄汉，便归林下岸仙巾。
次韵阳行先游招隠
作者：苏颂
朝代：宋
体裁：七言律诗

古屋萧森数十间，禅扉幽寂叩常关。少微处士遗尘远，灵鹫高僧得地閒。穿石到池泉滴滴，磨崖生藓字斑斑。山林真趣谁能辨，乘兴时来兴尽还。
次韵陈元舆待制新怀州吕侍讲见寄
作者：苏颂
朝代：宋

缮性虽知众射标，颓年无奈羽谯谯。
覃怀新守纡高旆，宁海元侯驻累乔。
忆拟曹鞭涡水赋，尝陪戴席德阳朝。
郡斋继日听余论，不復牢愁咏大招。
次韵陈元舆待制新怀州吕侍讲见寄
作者：苏颂
朝代：宋

缮性虽知众射标，颓年无奈羽谯谯。覃怀新守纡高旆，宁海元侯驻累乔。忆拟曹鞭涡水赋，尝陪戴席德阳朝。郡斋继日听馀论，不复牢愁咏大招。
次韵陈蒙城金风堂射饮
作者：苏颂
朝代：宋

南都绿蚁封初拆，西圃芳条换新碧。
宾僚相遇惜余春，樽俎留连因促席。
百夫决拾看和容，何用娱宾循饮格。
前者新诗严武事，几日毬场较锋镝。
幕中頼有从事贤，抱器逢时隼当射。
聊从把酒发笑谈，岂独鸣弦观准的。
分明争计算多少，举令都忘歌节拍。
蒙邑大夫富才艺，早擅词林名藉藉。
昨来州序偶淹留，幸接话言逾宿昔。
行筹不必苦辞觞，得隽况曾先射泽。
多惭病守鲜欢悰，出口无奇但喑哑。
贪荣窃禄未能归，每听春禽愁杜魄。
今朝何似强开颜，为喜尊前有嘉客。
次韵陈蒙城金风堂射饮
作者：苏颂
朝代：宋

南都绿蚁封初拆，西圃芳条换新碧。宾僚相遇惜馀春，樽俎留连因促席。百夫决拾看和容，何用娱宾循饮格。前者新诗严武事，几日毬场较锋镝。幕中赖有从事贤，抱器逢时隼当射。聊从把酒发笑谈，岂独鸣弦观准的。分明争计算多少，举令都忘歌节拍。蒙邑大夫富才艺，早擅词林名藉藉。昨来州序偶淹留，幸接话言逾宿昔。行筹不必苦辞觞，得隽况曾先射泽。多惭病守鲜欢悰，出口无奇但喑哑。贪荣窃禄未能归，每听春禽愁杜魄。今朝何似强开颜，为喜尊前有嘉客。
次韵韩康公和曾令绰范景仁喜五弟改知汝海见寄之什
作者：苏颂
朝代：宋

许汝相望画戟深，裴刘赓唱递筒临。两忘出处俱安节，不得亲疏共照心。幕府尚传诗寡和，士林重诵斗攸斟。追思五纪词场旧，何日逢迎更盍簪。
次韵韩康公和曾令绰范景仁喜五弟改知汝海见寄之什
作者：苏颂
朝代：宋

许汝相望画戟深，裴刘赓唱递筩临。
两忘出处俱安节，不得亲疏共照心。
幕府尚传诗寡和，士林重诵斗攸斟。
追思五纪词场旧，何日逢迎更盍簪。
次韵韩康公对雨即事有怀五弟
作者：苏颂
朝代：宋
体裁：七言律诗

燕閒谁伴泛金焦，注想鸰原望泬寥。接客后堂聊造适，偃藩临汝正逍遥。齐名孟季须爰立，一致夷聃异反招。笔札文章俱第一，风流今不数三萧。
欧阳文忠公挽辞二首
作者：苏颂
朝代：宋

道济三千子，文高二百年。朝廷得王佐，经术有师传。笔削书才就，弥纶志未宣。平生思颍事，倏忽启新阡。早向春闱遇品题，继从留幕被恩知。何期濲水缄书日，正是椒陵梦奠时。感旧绪言犹在耳，怆怀双泪谩交颐。谁将姓字题延道，共立门生故吏碑。
欧阳文忠公挽辞二首·其一
作者：苏颂
朝代：宋

道济三千子，文高二百年。朝廷得王佐，经术有师传。笔削书才就，弥纶志未宣。平生思颍事，倏忽启新阡。
欧阳文忠公挽辞二首·其一
作者：苏颂
朝代：宋

道济三千子，文高二百年。
朝廷得王佐，经术有师传。
笔削书纔就，弥纶志未宣。
平生思颍事，倏忽启新阡。
欧阳文忠公挽辞二首·其二
作者：苏颂
朝代：宋
体裁：七言律诗

早向春闱遇品题，继从留幕被恩知。何期濲水缄书日，正是椒陵梦奠时。感旧绪言犹在耳，怆怀双泪谩交颐。谁将姓字题延道，共立门生故吏碑。
正月一日皇帝御大庆殿受文武百僚朝贺行上寿之仪乐章曲名·皇帝举第一盏酒奏灵芝之曲
作者：苏颂
朝代：宋

嘉瑞降灵，应我皇德。
烨烨神芝，不根而植。
春秋三秀，昼夜五色。
物播诗歌，声被金石。
正月一日皇帝御大庆殿受文武百僚朝贺行上寿之仪乐章曲名·皇帝举第三盏酒奏甘露之曲
作者：苏颂
朝代：宋

泫泫零露，云英醴液。
和气凝津，流甘委白。
饴泛柈杯，珠联竹柏。
天不爱道，圣功允格。
正月一日皇帝御大庆殿受文武百僚朝贺行上寿之仪乐章曲名·皇帝举第二盏酒奏寿星之曲
作者：苏颂
朝代：宋

倬彼见象，于昭于天。
维南有极，离丙之躔。
既明且大，应圣乘干。
诞受景福，亿万斯年。
沙陀路
作者：苏颂
朝代：宋
体裁：七言律诗

上得陂陀路转艰，陷轮推马苦难前。风寒白日少飞鸟，地迥黄沙似涨川。结草枝梢知里堠，放牛墟落见人烟。从来天地分中外，今作通逵近百年。
润守修撰见招与左丞王公大夫俞公东园集会宾主四人更无他客某顷为南都从事值故相杜公与王宾客焕毕大卿世长朱兵部贯冯郎中平同时退居府中作五老会一日大尹庐陵欧阳公作庆老公宴而王毕二公以病不赴中座亦只四人某时与诸僚同与席末言念往昔正类今辰然自皇祐庚寅迄今元符己卯整五十年矣抚事感怀辄成七言四韵
作者：苏颂
朝代：宋
体裁：七言律诗

曾览祁公五老诗，仍陪三寿燕留司。今逢北固开尊日，正似南都命席时。喜奉笑言挥麈柄，却惭衰朽倚琼枝。定知此会人间少，五十年才一再期。
润州钱祠部新建宝墨亭
作者：苏颂
朝代：宋
体裁：七言律诗

王萧书迹卫公诗，流落江南世少知。古寺购寻遗刻在，新亭龛置断珉奇。模传遂比黄庭字，埋没非同石鼓碑。墨薮书评多逸事，何妨挥翰与题辞。
清晖茅亭
作者：苏颂
朝代：宋

山僧构亭山之麓，旋结茅蓬架园竹。千年岩树怪枝虬，十亩龙池春水绿。閒移宾榻向松轩，一坐清风香馥郁。谁为漱石枕流人，老此优游避喧俗。
清晖茅亭
作者：苏颂
朝代：宋

山僧构亭山之麓，旋结茅蓬架园竹。
千年岩树怪枝虬，十亩龙池春水绿。
閒移宾榻向松轩，一坐清风香馥郁。
谁为潄石枕流人，老此优游避喧俗。
游保宁院练光亭同丘程凌林四君分题用业字韵
作者：苏颂
朝代：宋

寺本梁瓦棺，地临吴建业。
何人构虚亭，胜概压危堞。
岩扃豁常开，江练静相协。
洪涛虽震腾，迅流终妥帖。
远穷沧溟尽，近与长淮接。
水色古今同，潮声朝暮愶。
中间数洲渚，来往拏桴楫。
摇深鸣榔喧，渡阁孤帆怯。
到此是安澜，游人无病涉。
满槛霁光浮，平林风势猎。
黄昏烟引素，清晓波成褶。
归云閒自飞，列岫平如帖。
秋岸狎鸥鸟，春城噪批颊。
园橘冬垂丹，堤榆夏飞荚。
竹径粉筠坠，松梢饴露浥。
老桧倚轩檐，干劲如雄侠。
野花斗黄紫，格顽若婢妾。
离觞歌柳枝，江人忆桃叶。
往事杳难寻，欲问言成喋。
惟惜建邦都，形胜敌岷邺。
后人奉竺干，创寺据山胁。
邑居正佳丽，栋宇争炜烨。
山游鸑鷟羽，池变炎灰劫。
凤去台遂空，国移人亦慴。
兴衰既代谢，荣悴固相蹑。
幸今明世逢，早蒙湛恩浃。
安堵四民居，饱食千僧馌。
吾侪正閒暇，来游失疲薾。
心朋况遨从，云梯屡登躐。
山川思虑清，风云抱怀惬。
百里见毫釐，万象入眉睫。
南望牛首峰，双阙俨重迭。
却视虎踞基，石城犹岌嶪。
北阜盘虬螭，三山树矛铗。
风流非昔时，事迹看载牒。
开尊忘醉醒，纵论鄙嚅嗫。
念当时值泰，岂嘆径未捷。
经纶苟韬藏，鼎饪终调燮。
揽景且留连，无为利名摄。
游保宁院练光亭同丘程凌林四君分题用业字韵
作者：苏颂
朝代：宋

寺本梁瓦棺，地临吴建业。何人构虚亭，胜概压危堞。岩扃豁常开，江练静相协。洪涛虽震腾，迅流终妥帖。远穷沧溟尽，近与长淮接。水色古今同，潮声朝暮愶。中间数洲渚，来往拿桴楫。摇深鸣榔喧，渡阁孤帆怯。到此是安澜，游人无病涉。满槛霁光浮，平林风势猎。黄昏烟引素，清晓波成褶。归云閒自飞，列岫平如帖。秋岸狎鸥鸟，春城噪批颊。园橘冬垂丹，堤榆夏飞荚。竹径粉筠坠，松梢饴露浥。老桧倚轩檐，干劲如雄侠。野花斗黄紫，格顽若婢妾。离觞歌柳枝，江人忆桃叶。往事杳难寻，欲问言成喋。惟惜建邦都，形胜敌岷邺。后人奉竺乾，创寺据山胁。邑居正佳丽，栋宇争炜烨。山游鸑鷟羽，池变炎灰劫。凤去台遂空，国移人亦慑。兴衰既代谢，荣悴固相蹑。幸今明世逢，早蒙湛恩浃。安堵四民居，饱食千僧馌。吾侪正閒暇，来游失疲薾。心朋况遨从，云梯屡登躐。山川思虑清，风云抱怀惬。百里见毫釐，万象入眉睫。南望牛首峰，双阙俨重叠。却视虎踞基，石城犹岌嶪。北阜盘虬螭，三山树矛铗。风流非昔时，事迹看载牒。开尊忘醉醒，纵论鄙嚅嗫。念当时值泰，岂叹径未捷。经纶苟韬藏，鼎饪终调燮。揽景且留连，无为利名摄。
漳州知郡郎中见示旅次感事辄次元韵
作者：苏颂
朝代：宋

江干邂逅再经旬，每挹清风叹绝尘。鍊得轻躯同槁木，养来和气胜阳春。官閒不废修金诀，功满终须礼玉宸。自顾衰残多俗累，何时方外去相亲。
漳州知郡郎中见示旅次感事辄次元韵
作者：苏颂
朝代：宋

江干邂逅再经旬，每挹清风嘆绝尘。
炼得轻躯同槁木，养来和气胜阳春。
官閒不废修金诀，功满终须礼玉宸。
自顾衰残多俗累，何时方外去相亲。
濮安懿王夫人挽辞二首
作者：苏颂
朝代：宋

国邸留慈范，皇家肇庆基。思齐京室配，袝庙濮园祠。改卜三川兆，尊名一品仪。礼隆由圣作，万世仰洪规。大电光流庆，归云去莫攀。千龄悲逝水，七月会因山。陵阙乾坤壮，冈原巩洛环。王家传爵土，世世奉神班。
濮安懿王夫人挽辞二首·其一
作者：苏颂
朝代：宋
体裁：五言律诗

国邸留慈范，皇家肇庆基。思齐京室配，袝庙濮园祠。改卜三川兆，尊名一品仪。礼隆由圣作，万世仰洪规。
濮安懿王夫人挽辞二首·其二
作者：苏颂
朝代：宋

大电光流庆，归云去莫攀。千龄悲逝水，七月会因山。陵阙乾坤壮，冈原巩洛环。王家传爵土，世世奉神班。
濮安懿王夫人挽辞二首·其二
作者：苏颂
朝代：宋

大电光流庆，归云去莫攀。
千龄悲逝水，七月会因山。
陵阙干坤壮，冈原巩洛环。
王家传爵土，世世奉神班。
牛山道中
作者：苏颂
朝代：宋

农人耕凿遍奚疆，部落连山复枕冈。种粟一收饶地力，开门东向杂夷方。田畴高下如棋布，牛马纵横似谷量。赋役百端閒日少，可怜生事甚茫茫。
牛山道中
作者：苏颂
朝代：宋

农人耕凿遍奚疆，部落连山復枕冈。
种粟一收饶地力，开门东向杂夷方。
田畴高下如棋布，牛马纵横似谷量。
赋役百端閒日少，可怜生事甚茫茫。
王侍郎挽辞二首
作者：苏颂
朝代：宋

四纪文章老，三朝侍从贤。安车初就第，华发未垂颠。道卷留藩翰，才豪付简编。风流一朝尽，士类共潸然。献赋初从淮海来，汉皇欣得马卿才。丝纶诰命追三代，山水歌辞冠一台。甲第图书遗旧迹，寿原松柏长新栽。故州民吏馀思远，画翣凄凉薤唱哀。
王侍郎挽辞二首·其一
作者：苏颂
朝代：宋

四纪文章老，三朝侍从贤。安车初就第，华发未垂颠。道卷留藩翰，才豪付简编。风流一朝尽，士类共潸然。
王侍郎挽辞二首·其一
作者：苏颂
朝代：宋

四纪文章老，三朝侍从贤。
安车初就第，华髮未垂颠。
道卷留藩翰，才豪付简编。
风流一朝尽，士类共潸然。
王侍郎挽辞二首·其二
作者：苏颂
朝代：宋

献赋初从淮海来，汉皇欣得马卿才。
丝纶诰命追三代，山水歌辞冠一台。
甲第图书遗旧迹，寿原松柏长新栽。
故州民吏余思远，画翣凄凉薤唱哀。
王侍郎挽辞二首·其二
作者：苏颂
朝代：宋

献赋初从淮海来，汉皇欣得马卿才。丝纶诰命追三代，山水歌辞冠一台。甲第图书遗旧迹，寿原松柏长新栽。故州民吏馀思远，画翣凄凉薤唱哀。
王子直挽辞二首
作者：苏颂
朝代：宋

嗟若时之彦，怀哉昔并游。十年追几砚，一别见坟丘。满目皆陈迹，伤心未白头。风流何处尽，颍水去悠悠。逝者日云远，人情尤感伤。素车来隧路，奠哭起高堂。集纪论才备，阡铭叙事长。友兄成雅志，不朽是文章。
王子直挽辞二首·其一
作者：苏颂
朝代：宋
体裁：五言律诗

嗟若时之彦，怀哉昔并游。十年追几砚，一别见坟丘。满目皆陈迹，伤心未白头。风流何处尽，颍水去悠悠。
王子直挽辞二首·其二
作者：苏颂
朝代：宋
体裁：五言律诗

逝者日云远，人情尤感伤。素车来隧路，奠哭起高堂。集纪论才备，阡铭叙事长。友兄成雅志，不朽是文章。
王宣徽见示延驻慧海长老诗因次其韵
作者：苏颂
朝代：宋

南禅北祖亦何常，足历微尘自不伤。病脑穷虽居一室，妙缘心已应他方。禽鱼固欲求栖息，凫鹤宁须较短长。京府宰官频问讯，且将竿木戏逢场。
王宣徽见示延驻慧海长老诗因次其韵
作者：苏颂
朝代：宋

南禅北祖亦何常，足历微尘自不伤。
病脑穷虽居一室，妙缘心已应他方。
禽鱼固欲求栖息，鳬鹤宁须较短长。
京府宰官频问讯，且将竿木戏逢场。
王都尉示及吕丞相柳溪图诗见邀同作走笔奉呈
作者：苏颂
朝代：宋

爱君图写柳溪游，想像濠梁问子休。渔钓每怀班嗣壑，烟波疑在志和舟。清时未易忘轩冕，大隐何妨傲葛裘。应笑龙钟老朝士，飞翔高下似轻鸥。
王都尉示及吕丞相柳溪图诗见邀同作走笔奉呈
作者：苏颂
朝代：宋

爱君图写柳溪游，想像濠梁问子休。
渔钓每怀班嗣壑，烟波疑在志和舟。
清时未易忘轩冕，大隠何妨傲葛裘。
应笑龙钟老朝士，飞翔高下似轻鸥。
用诸公本韵各和一篇共三首
作者：苏颂
朝代：宋

早陪鹓鹭侍丹闱，旋见夔龙陟近司。西阁屡观新诏草，东曹犹记旧文移。半途霄壤成分异，几岁江湖役梦思。席面故人皆显重，可怜颜尉独厖眉。二纪书林得并迁，升沈俱喜在樽前。非才幸复登群正，大笔犹稽直五砖。欣听友声同伐木，坦忘情类似虚船。白头光景尤须惜，乐事相逢且豁然。继踵螭阶入右垣，曾参何敢望渊骞。复门重庆登庸命，枢閤仍陪话旧筵。贵贱交情都不改，始终风节固难迁。公卿平日推高誉，朝论今谁过邓先。
用诸公本韵各和一篇共三首·其一
作者：苏颂
朝代：宋
体裁：七言律诗

早陪鹓鹭侍丹闱，旋见夔龙陟近司。西阁屡观新诏草，东曹犹记旧文移。半途霄壤成分异，几岁江湖役梦思。席面故人皆显重，可怜颜尉独厖眉。
用诸公本韵各和一篇共三首·其三
作者：苏颂
朝代：宋
体裁：七言律诗

继踵螭阶入右垣，曾参何敢望渊骞。复门重庆登庸命，枢閤仍陪话旧筵。贵贱交情都不改，始终风节固难迁。公卿平日推高誉，朝论今谁过邓先。
用诸公本韵各和一篇共三首·其二
作者：苏颂
朝代：宋

二纪书林得并迁，升沈俱喜在樽前。非才幸复登群正，大笔犹稽直五砖。欣听友声同伐木，坦忘情类似虚船。白头光景尤须惜，乐事相逢且豁然。
用诸公本韵各和一篇共三首·其二
作者：苏颂
朝代：宋

二纪书林得并迁，升沈俱喜在樽前。
非才幸復登群正，大笔犹稽直五砖。
欣听友声同伐木，坦忘情类似虚船。
白头光景尤须惜，乐事相逢且豁然。
留台宾客李公挽辞二首
作者：苏颂
朝代：宋

奕世儒缨胄，清朝翰墨臣。裁成五色诏，出拥两朱轮。柏署分曹佚，铜楼拜命新。如何止中寿，志未展经纶。当年开府镇金陵，贱子尝蒙国士称。俯仰绪言犹在耳，赍咨遗恨遽填膺。人歌梁木空伤鲁，兆启佳城欲葬滕。引绋都门时一恸，悲风凄咽更难胜。
留台宾客李公挽辞二首·其一
作者：苏颂
朝代：宋
体裁：五言律诗

奕世儒缨胄，清朝翰墨臣。裁成五色诏，出拥两朱轮。柏署分曹佚，铜楼拜命新。如何止中寿，志未展经纶。
留台宾客李公挽辞二首·其二
作者：苏颂
朝代：宋
体裁：七言律诗

当年开府镇金陵，贱子尝蒙国士称。俯仰绪言犹在耳，赍咨遗恨遽填膺。人歌梁木空伤鲁，兆启佳城欲葬滕。引绋都门时一恸，悲风凄咽更难胜。
留台蔡资政见示嘉章且有花时之约忽蒙除代恨阻亲依因抒鄙怀仍依元韵
作者：苏颂
朝代：宋
体裁：五言律诗

清羸躬现疾，出处道还周。当轴谐人望，谋边缓主忧。庄环聊造适，伊鼎待烹羞。见约高斋会，将行尚少留。
留守太尉潞国文公宠示耆年会诗次韵继和
作者：苏颂
朝代：宋

四登台衮垂三纪，三镇神崧第二春。
会老特过丞相阁，开筵仍具大官珍。
追寻故事图形在，喜遇承平笑语频。
叙述须归大手笔，唱酬俱是两都宾。
贵如方岳虞咨牧，清比西山晋列真。
盛集古今应未有，谩夸灵鹫会中人。
留守太尉潞国文公宠示耆年会诗次韵继和
作者：苏颂
朝代：宋

四登台衮垂三纪，三镇神崧第二春。会老特过丞相阁，开筵仍具大官珍。追寻故事图形在，喜遇承平笑语频。叙述须归大手笔，唱酬俱是两都宾。贵如方岳虞咨牧，清比西山晋列真。盛集古今应未有，谩誇灵鹫会中人。
登雄州城楼
作者：苏颂
朝代：宋
体裁：七言律诗

三关相直断华戎，燕蓟山川一望中。斥堠人间风马逸，朝廷恩广使轺通。岁颁金絮非无策，利尽耕桑岂有穷。自古和亲诮儒者，可怜汉将亦何功。
皇太后閤春帖子六首
作者：苏颂
朝代：宋

九扈方司启，潜阳已发春。瑶觞进椒柏，眉寿祝灵椿。冬至四十六，三阳生此辰。帝令天下寿，钻燧教斯民。昼景添宫漏，慈闱念女功。常时浴蚕日，亲到濯龙宫。东郊青帻拜春回，迎得阳和次第来。风向乌竿千里应，气随鱼钥九重开。蓬莱殿里春开宴，长乐宫中帝奉亲。妇顺母慈流美化，万方歌颂赞娥莘。花影迟迟转午阴，渐闻宫柳变鸣禽。休呈金綵矜工巧，但阅图书鉴古今。
皇太后閤春帖子六首·其一
作者：苏颂
朝代：宋
体裁：五言绝句

九扈方司启，潜阳已发春。瑶觞进椒柏，眉寿祝灵椿。
皇太后閤春帖子六首·其三
作者：苏颂
朝代：宋
体裁：五言绝句

昼景添宫漏，慈闱念女功。常时浴蚕日，亲到濯龙宫。
皇太后閤春帖子六首·其二
作者：苏颂
朝代：宋
体裁：五言绝句

冬至四十六，三阳生此辰。帝令天下寿，钻燧教斯民。
皇太后閤春帖子六首·其五
作者：苏颂
朝代：宋

蓬莱殿裏春开宴，长乐宫中帝奉亲。
妇顺母慈流美化，万方歌颂赞娥莘。
皇太后閤春帖子六首·其五
作者：苏颂
朝代：宋

蓬莱殿里春开宴，长乐宫中帝奉亲。妇顺母慈流美化，万方歌颂赞娥莘。
皇太后閤春帖子六首·其六
作者：苏颂
朝代：宋
体裁：七言绝句

花影迟迟转午阴，渐闻宫柳变鸣禽。休呈金綵矜工巧，但阅图书鉴古今。
皇太后閤春帖子六首·其四
作者：苏颂
朝代：宋

东郊青帻拜春回，迎得阳和次第来。风向乌竿千里应，气随鱼钥九重开。
皇太后閤春帖子六首·其四
作者：苏颂
朝代：宋

东郊青帻拜春迴，迎得阳和次第来。
风向乌竿千里应，气随鱼钥九重开。
皇太妃閤春帖子五首
作者：苏颂
朝代：宋

爱敬承三殿，慈柔化六宫。常膺万春祝，永继二南风。甲观翔云覆，新宫书漏长。柳条初弄色，梅蕊已飘香。圣皇钦翼孝心存，宫閤深沉母道尊。初庆新阳生嶰律，又闻清跸过尧门。天下太平今有象，宫中行乐但迎新。万年枝上看春色，三素云中望玉宸。冰散瑶津波隐隐，雪残鳷鹊气葱葱。新春游豫祈民福，红伞雕舆从两宫。
皇太妃閤春帖子五首·其一
作者：苏颂
朝代：宋
体裁：五言绝句

爱敬承三殿，慈柔化六宫。常膺万春祝，永继二南风。
皇太妃閤春帖子五首·其三
作者：苏颂
朝代：宋
体裁：七言绝句

圣皇钦翼孝心存，宫閤深沉母道尊。初庆新阳生嶰律，又闻清跸过尧门。
皇太妃閤春帖子五首·其二
作者：苏颂
朝代：宋
体裁：五言绝句

甲观翔云覆，新宫书漏长。柳条初弄色，梅蕊已飘香。
皇太妃閤春帖子五首·其五
作者：苏颂
朝代：宋

冰散瑶津波隐隐，雪残鳷鹊气葱葱。新春游豫祈民福，红伞雕舆从两宫。
皇太妃閤春帖子五首·其五
作者：苏颂
朝代：宋

冰散瑶津波隠隠，雪残鳷鹊气葱葱。
新春游豫祈民福，红伞琱舆从两宫。
皇太妃閤春帖子五首·其四
作者：苏颂
朝代：宋
体裁：七言绝句

天下太平今有象，宫中行乐但迎新。万年枝上看春色，三素云中望玉宸。
皇帝初郊大礼庆成诗
作者：苏颂
朝代：宋

六帝贻谋圣继明，两宫崇祀上躬行。熙坛初展严禋报，观盥三终孝享成。仰法祖宗尊本始，致隆高厚罄纯精。告虔并荐圆方玉，在涤交充茧栗牲。吉土兆南殊汉畤，景圭迎至协周正。羽旄备物甘泉仗，觚陛层垓委粟营。斋寝累朝思志意，真廷谷旦奉粢盛。八神警跸驱氛沴，九貊梯航入贡菁。过庙徂郊纡步武，撤茵停盖肃公卿。服裘尚质遵前制，配册修辞正重名。篆鼎割烹工奏夏，午阶登降斗旋衡。先时非雾滋鳞隰，竟夕祥光烛缦城。钟虡四厢庭乐毕，樵蒸千石燎烟轻。龙回雕辇升峣阙，鹤负恩书下采楹。海外鸡星占泽霈，楼前鼍鼓震霆惊。风云气应灵台候，雷雨仁深犴圄清。有昊感通钦辅德，聿修寅畏念持盈。旁求遗逸搜岩穴，宽舍租逋惠隶氓。天锡泰元神策瑞，民歌华黍岁丰声。老臣扈从知何补，敢次舆言颂太平。
皇帝初郊大礼庆成诗
作者：苏颂
朝代：宋

六帝贻谋圣继明，两宫崇祀上躬行。
熙坛初展严禋报，观盥三终孝享成。
仰法祖宗尊本始，致隆高厚罄纯精。
告虔并荐圆方玉，在涤交充茧栗牲。
吉土兆南殊汉畤，景圭迎至协周正。
羽旄备物甘泉仗，觚陛层垓委粟营。
斋寝累朝思志意，真廷谷旦奉粢盛。
八神警跸驱氛沴，九貊梯航入贡菁。
过庙徂郊纡步武，撤茵停盖肃公卿。
服裘尚质遵前制，配册修辞正重名。
篆鼎割烹工奏夏，午阶登降斗旋衡。
先时非雾滋鳞隰，竟夕祥光烛缦城。
钟虡四厢庭乐毕，樵蒸千石燎烟轻。
龙回雕辇昇峣阙，鹤负恩书下采楹。
海外鷄星占泽霈，楼前鼍鼓震霆惊。
风云气应灵台候，雷雨仁深犴圄清。
有昊感通钦辅德，聿修寅畏念持盈。
旁求遗逸搜岩穴，宽舍租逋惠隶氓。
天锡泰元神策瑞，民歌华黍岁丰声。
老臣扈从知何补，敢次舆言颂太平。
皇帝閤春帖子六首
作者：苏颂
朝代：宋

乘震司春令，先天布政经。人时颁凤历，农事视龙星。光宅唐尧日，暄和太昊春。德如天溥爱，性与帝同仁。西昴昏当午，诹訾旦在东。圣君南面治，常候四星中。律管已当人统月，斗杓初建孟陬辰。新修元祐万年历，今日才开第五春。五时读令王春礼，大驾临朝晋室仪。东作西成皆有序，欲民敦本使前知。四时嘉节宴游稀，盛德先从学士知。每岁惟呈簇金帖，新春不和綵花诗。
皇帝閤春帖子六首·其一
作者：苏颂
朝代：宋
体裁：五言绝句

乘震司春令，先天布政经。人时颁凤历，农事视龙星。
皇帝閤春帖子六首·其三
作者：苏颂
朝代：宋
体裁：五言绝句

西昴昏当午，诹訾旦在东。圣君南面治，常候四星中。
皇帝閤春帖子六首·其二
作者：苏颂
朝代：宋
体裁：五言绝句

光宅唐尧日，暄和太昊春。德如天溥爱，性与帝同仁。
皇帝閤春帖子六首·其五
作者：苏颂
朝代：宋
体裁：七言绝句

五时读令王春礼，大驾临朝晋室仪。东作西成皆有序，欲民敦本使前知。
皇帝閤春帖子六首·其六
作者：苏颂
朝代：宋
体裁：七言绝句

四时嘉节宴游稀，盛德先从学士知。每岁惟呈簇金帖，新春不和綵花诗。
皇帝閤春帖子六首·其四
作者：苏颂
朝代：宋

律管已当人统月，斗杓初建孟陬辰。
新修元佑万年历，今日纔开第五春。
皇帝閤春帖子六首·其四
作者：苏颂
朝代：宋

律管已当人统月，斗杓初建孟陬辰。新修元祐万年历，今日才开第五春。
省中早出与同僚过谭文思西轩咏太湖石
作者：苏颂
朝代：宋
体裁：古风

洞庭山连震泽水，怪石巉岩出波底。谁言行远莫致之，好事经营俄至此。爱君小轩才袤丈，满地新芳杂红紫。偶来凭槛见奇峰，便有江湖秋思起。
睢阳五老图
作者：苏颂
朝代：宋

归休谢事乐时闲，衣钵承传宰辅冠。感德旧曾亲善政，沾恩新赐立危桓。堂堂严貌依龙衮，粲粲文星荷月寒。直笔当时修国史，英豪迈古后来看。
睢阳五老图
作者：苏颂
朝代：宋

归休谢事乐时闲，衣钵承传宰辅冠。
感德旧曾亲善政，霑恩新赐立危桓。
堂堂严貌依龙衮，粲粲文星荷月寒。
直笔当时修国史，英豪迈古后来看。
知枢密院孙温靖公挽辞二首
作者：苏颂
朝代：宋

位冠枢机辅，名高羽翼臣。一言曾寤意，四近久同寅。丹旐都城远，青松隧路新。西瞻裕陵道，想从属车尘。畴昔逍遥曳杖时，銮舆临哭从官悲。三朝弼亮推公望，一品哀荣厚葬仪。陪幄谋猷存故事，出藩慈惠有馀思。伯喈辞刻虽无愧，还作乡人堕泪碑。
知枢密院孙温靖公挽辞二首·其一
作者：苏颂
朝代：宋
体裁：五言律诗

位冠枢机辅，名高羽翼臣。一言曾寤意，四近久同寅。丹旐都城远，青松隧路新。西瞻裕陵道，想从属车尘。
知枢密院孙温靖公挽辞二首·其二
作者：苏颂
朝代：宋

畴昔逍遥曳杖时，銮舆临哭从官悲。
三朝弼亮推公望，一品哀荣厚葬仪。
陪幄谋猷存故事，出藩慈惠有余思。
伯喈辞刻虽无愧，还作乡人堕泪碑。
知枢密院孙温靖公挽辞二首·其二
作者：苏颂
朝代：宋

畴昔逍遥曳杖时，銮舆临哭从官悲。三朝弼亮推公望，一品哀荣厚葬仪。陪幄谋猷存故事，出藩慈惠有馀思。伯喈辞刻虽无愧，还作乡人堕泪碑。
石缝泉清轻而甘滑传闻有年矣前此数欲疏引入州治久不克就予至则命工人寻旧迹相地架竹旬月而水悬听事又析一支以给中堂一支以入西閤其下流则酾出外庑往来取汲人以为利因抒长篇以纪其功云
作者：苏颂
朝代：宋

峨峨凤凰山，有泉出其腋。初微才滥觞，渐大乃穿石。灵苗荫荼槚，宝气近金锡。毖彼渊源长，兹惟云雾液。人传煮茗奇，味与中泠敌。陆生不到此，云谁能赏识。牙城据冈峦，旧井皆卤泻。先时属经营，曾未致点滴。及此川谷盈，空为畎浍积。我昨寻胜游，偶见为心恻。料工度山原，举步过门戟。水道兹可行，面势正相直。剪裁竹千竿，接联笕万尺。派别起中阿，架空逾下稷。不及浃旬间，已到堂皇侧。吐溜始涓涓，循除俄㶁㶁。盈科殊未止，过颡非用激。公堂及燕寝，股引各疏脉。何期南涧流，近在使君宅。日用助烹爨，岁储供醴醳。冬春虽暂竭，秋夏多馀沥。一支出横廊，通衢见勿幕。众器竞挹？，万口得盥涤。无愧抱瓮人，幸宽挈壶役。尝闻武林都，素号蓬瀛国。非才叨长临，愒日苦諠剧。湖山空在望，车马难屡历。阻听潺湲声，谩怜苍翠色。自得飞泉来，顿觉烦襟释。常时两衙退，暂憩一轩息。环流随启处，玉音闻几席。尘土汨以消，形容清可觌。谁知簿领中，有此山林适。若非仕江乡，何由见奇迹。智者必乐水，君子以观德。岂徒狎而玩，宁嗟渫不食。良嘉上善功，所至为利泽。兹泉虽未大，其用已为益。犹有膏润资，更期酾导力。来哲倘不遗，庶几成远绩。
石缝泉清轻而甘滑传闻有年矣前此数欲疏引入州治久不克就予至则命工人寻旧迹相地架竹旬月而水悬听事又析一支以给中堂一支以入西閤其下流则酾出外庑往来取汲人以为利因抒长篇以纪其功云
作者：苏颂
朝代：宋
体裁：古风

峨峨凤凰山，有泉出其腋。初微才滥觞，渐大乃穿石。灵苗荫荼槚，宝气近金锡。毖彼渊源长，兹惟云雾液。人传煮茗奇，味与中泠敌。陆生不到此，云谁能赏识。牙城据冈峦，旧井皆卤泻。先时属经营，曾未致点滴。及此川谷盈，空为畎浍积。我昨寻胜游，偶见为心恻。料工度山原，举步过门戟。水道兹可行，面势正相直。剪裁竹千竿，接联笕万尺。派别起中阿，架空逾下稷。不及浃旬间，已到堂皇侧。吐溜始涓涓，循除俄㶁㶁。盈科殊未止，过颡非用激。公堂及燕寝，股引各疏脉。何期南涧流，近在使君宅。日用助烹爨，岁储供醴醳。冬春虽暂竭，秋夏多馀沥。一支出横廊，通衢见勿幕。众器竞挹�，万口得盥涤。无愧抱瓮人，幸宽挈壶役。尝闻武林都，素号蓬瀛国。非才叨长临，愒日苦諠剧。湖山空在望，车马难屡历。阻听潺湲声，谩怜苍翠色。自得飞泉来，顿觉烦襟释。常时两衙退，暂憩一轩息。环流随启处，玉音闻几席。尘土汨以消，形容清可觌。谁知簿领中，有此山林适。若非仕江乡，何由见奇迹。智者必乐水，君子以观德。岂徒狎而玩，宁嗟渫不食。良嘉上善功，所至为利泽。兹泉虽未大，其用已为益。犹有膏润资，更期酾导力。来哲倘不遗，庶几成远绩。
石缝泉清轻而甘滑传闻有年矣前此数欲疏引入州治久不克就予至则命工人寻旧迹相地架竹旬月而水悬听事又析一支以给中堂一支以入西閤其下流则酾出外庑往来取汲人以为利因抒长篇以纪其功云
作者：苏颂
朝代：宋

峨峨凤凰山，有泉出其腋。
初微才滥觞，渐大乃穿石。
灵苗荫荼槚，宝气近金锡。
毖彼渊源长，兹惟云雾液。
人传煮茗奇，味与中泠敌。
陆生不到此，云谁能赏识。
牙城据冈峦，旧井皆滷泻。
先时属经营，曾未致点滴。
及此川谷盈，空为畎浍积。
我昨寻胜游，偶见为心恻。
料工度山原，举步过门戟。
水道兹可行，面势正相直。
剪裁竹千竿，接联笕万尺。
派别起中阿，架空逾下稷。
不及浃旬间，已到堂皇侧。
吐溜始涓涓，循除俄㶁㶁。
盈科殊未止，过颡非用激。
公堂及燕寝，股引各疏脉。
何期南涧流，近在使君宅。
日用助烹爨，岁储供醴醳。
冬春虽暂竭，秋夏多余沥。
一支出横廊，通衢见勿幕。
众器竞挹𣂏，万口得盥涤。
无愧抱瓮人，幸宽挈壶役。
尝闻武林都，素号蓬瀛国。
非才叨长临，愒日苦諠剧。
湖山空在望，车马难屡历。
阻听潺湲声，谩怜苍翠色。
自得飞泉来，顿觉烦襟释。
常时两衙退，暂憩一轩息。
环流随启处，玉音闻几席。
尘土汨以消，形容清可觌。
谁知簿领中，有此山林适。
若非仕江乡，何由见奇迹。
智者必乐水，君子以观德。
岂徒狎而玩，宁嗟渫不食。
良嘉上善功，所至为利泽。
兹泉虽未大，其用已为益。
犹有膏润资，更期酾导力。
来哲倘不遗，庶几成远绩。
离广平
作者：苏颂
朝代：宋
体裁：七言律诗

归骑骎骎踏去尘，数朝晴日暖如春。向阳渐喜闻南雁，炙背何妨问野人。度漠兼程閒鼠褐，据鞍浓睡侧乌巾。穷冬荒景逢温煦，自是皇家覆育仁。
秀才石君予同年子也携书见投重之以歌诗意甚勤厚其归也邀予言为赠因作五言以勉之
作者：苏颂
朝代：宋

石生故人子，袖书远相过。
趋翔有父风，步阔冠峨峨。
自言少也孤，奉亲由江鄱。
区区营甘旨，靡暇谋其他。
三十未有成，无门托丝萝。
求知走四方，慷慨成悲歌。
顾我旧朝寀，谓能激余波。
多惭僻郡守，局趣如生何。
空持赠我句，坐閤长吟哦。
方今绍唐虞，咏歌继卷阿。
举世用经术，革去辞章讹。
诏书起遗逸，草泽咸搜罗。
高爵待俊杰，世砺钝以磨。
君子务藏器，生其勤切磋。
乘时挟才策，继世收贤科。
壮怀无自忽，流年易蹉跎。
秀才石君予同年子也携书见投重之以歌诗意甚勤厚其归也邀予言为赠因作五言以勉之
作者：苏颂
朝代：宋

石生故人子，袖书远相过。趋翔有父风，步阔冠峨峨。自言少也孤，奉亲由江鄱。区区营甘旨，靡暇谋其他。三十未有成，无门托丝萝。求知走四方，慷慨成悲歌。顾我旧朝寀，谓能激馀波。多惭僻郡守，局趣如生何。空持赠我句，坐閤长吟哦。方今绍唐虞，咏歌继卷阿。举世用经术，革去辞章讹。诏书起遗逸，草泽咸搜罗。高爵待俊杰，世砺钝以磨。君子务藏器，生其勤切磋。乘时挟才策，继世收贤科。壮怀无自忽，流年易蹉跎。
秦国太夫人挽辞二首
作者：苏颂
朝代：宋

象服朝仪贵，封君国壤陪。从夫乘五马，见子蹑三台。静树终难止，东波遂不回。棘栾吾相慕，行道有馀哀。上宰隆恩礼，中闱集宠光。膳兰金鼎味，衣綵衮龙章。不见文轩驾，遄惊葆挽锵。宸慈均怆恤，临宴辍清觞。
秦国太夫人挽辞二首·其一
作者：苏颂
朝代：宋

象服朝仪贵，封君国壤陪。
从夫乘五马，见子蹑三台。
静树终难止，东波遂不回。
棘栾吾相慕，行道有余哀。
秦国太夫人挽辞二首·其一
作者：苏颂
朝代：宋

象服朝仪贵，封君国壤陪。从夫乘五马，见子蹑三台。静树终难止，东波遂不回。棘栾吾相慕，行道有馀哀。
秦国太夫人挽辞二首·其二
作者：苏颂
朝代：宋
体裁：五言律诗

上宰隆恩礼，中闱集宠光。膳兰金鼎味，衣綵衮龙章。不见文轩驾，遄惊葆挽锵。宸慈均怆恤，临宴辍清觞。
秦国夫人挽辞二首
作者：苏颂
朝代：宋

母仪兼妇德，训子复宜家。旧宅邻三徙，新恩副六珈。累茵荣养久，八秩享年遐。宗族称贤行，诜诜福未涯。大国膺朝宠，枢庭慰母慈。生为命妇首，殓用贵臣仪。铃绋传哀阕，金犀卷赞祠。攀车泣公辅，行路共赍咨。
秦国夫人挽辞二首·其一
作者：苏颂
朝代：宋

母仪兼妇德，训子复宜家。旧宅邻三徙，新恩副六珈。累茵荣养久，八秩享年遐。宗族称贤行，诜诜福未涯。
秦国夫人挽辞二首·其一
作者：苏颂
朝代：宋

母仪兼妇德，训子復宜家。
旧宅邻三徙，新恩副六珈。
累茵荣养久，八秩享年遐。
宗族称贤行，诜诜福未涯。
秦国夫人挽辞二首·其二
作者：苏颂
朝代：宋
体裁：五言律诗

大国膺朝宠，枢庭慰母慈。生为命妇首，殓用贵臣仪。铃绋传哀阕，金犀卷赞祠。攀车泣公辅，行路共赍咨。
窃忆旧游再赋一篇
作者：苏颂
朝代：宋

早见登龙夺锦标，继联官契仕蒙谯。雕章屡爱函京作，宰树常论故国乔。久叹徊翔淹禁阁，方欣良直赞清朝。前篇谩约林泉访，祗恐群公赋反招。
窃忆旧游再赋一篇
作者：苏颂
朝代：宋

早见登龙夺锦标，继联官契仕蒙谯。
雕章屡爱函京作，宰树常论故国乔。
久嘆徊翔淹禁阁，方欣良直赞清朝。
前篇谩约林泉访，祗恐群公赋反招。
答胡完夫示及四和前篇
作者：苏颂
朝代：宋
体裁：七言律诗

书名曾伏庾征西，词命宜封玉检泥。前日星垣同属咏，即时墨客已潜携。岂惟家集分门录，直待郊居满壁题。更览晋祠新石刻，从来文体压梁齐。
答陈再次前韵
作者：苏颂
朝代：宋

牛斗经年望建标，忽闻行李度南谯。仙舟复喜逢元礼，飞御仍烦接子乔。已试演纶成典册，尚劳分竹偃藩朝。海沂邂逅诚多幸，继日相过不待招。
答陈再次前韵
作者：苏颂
朝代：宋

牛斗经年望建标，忽闻行李度南谯。
仙舟復喜逢元礼，飞御仍烦接子乔。
已试演纶成典册，尚劳分竹偃藩朝。
海沂邂逅诚多幸，继日相过不待招。
紫宸殿正旦宴教坊口号
作者：苏颂
朝代：宋
体裁：七言律诗

敦牂开岁斗回杓，共庆元正视朔朝。仗下法官陈禹会，宴开平乐奏虞韶。北邦肤使星持节，近侍词臣颂献椒。共效华封人吉语，勤勤三请祝唐尧。
累年告老恩旨未俞诏领祠宫遂还乡闬燕閒无事追省平生因成感事述怀诗五言一百韵示儿孙辈使知遭遇终始之意以代家训故言多不文
作者：苏颂
朝代：宋

我昔就学初，龆童齿未龀。严亲念痴狂，小艺诱愚钝。始时授章句，次第教篇韵。蒙泉企层澜，覆篑期九仞。十龄独侍行，千里赴朝觐。靡依心向吴，能事躬在浚。应门待宾客，睦族周分亲。虽免逃杖愆，犹虞裕蛊吝。十三从师友，群彦得亲近。箕裘袭素风，兰芷渐腴润。佔毕自忘劳，攻坚常切问。六经日沈酣，百氏恣蹂躏。礼乐原夏商，春秋道尧舜。论诗识温柔，讲易知谦巽。书要通上古，史亦蕲尽信。复熟中庸篇，推名善恶混。楹书迨今存，手泽亦未泯。赖此渐摩益，稍知贤圣蕴。十八随乡书，三冬阅文阵。同时韦带伦，共试棘闱浚。少年事矜豪，属辞少绳准。程文竟乖疏，贡籍果遗摈。内负未蹉跎，不能忘起偾。赏延辄辞官，雅志将自奋。笔苦手成胝，眠稀目生晕。常患涉猎疏，肯效揣摩困。再上忝乙科，初筵习磨楯。绸缪结官课，奄忽罹忧疹。灵光未及赋，陟岵遽衔舋。星行赴帏堂，雨泣护归榇。先畴闽岭遥，寓舍京口近。葬营带郭田，地得兼山艮。送往极充穷，拊存急赒赈。三釜须自谋，一官姑孟晋。恤孤逢旧知，温故拾馀烬。荐衡荷德璋，嗣向怜子骏。给札恩特殊，除职选尤遴。遂去州县劳，入陪台阁俊。校文擿三折，食贫岁四闰。君相嘉宿官，圭符假名郡。地望号优閒，公租稍充牣。二偏丰旨甘，百口免饥馑。方喜私愿谐，遽叨召音迅。素非干时才，屡试投虚刃。治绩愧无闻，官资谬超进。持橐入记言，演纶漫燥吻。事无补毫分，心常怀愤懑。一言偶寤意，三已固无愠。再违金门籍，七换竹使印。赐环元丰初，解组横海镇。虏信使约修，周官预详■。上号太宫辰，奉册陪发轫。复土裕陵日，杖桐方守殡。阻趋七月期，莫从百夫殉。衰麻虽未除，泪血犹未抆。误被两宫知，首颁一札讯。入长天台班，复冠鳌坡峻。拔擢登台司，咨俞陪坐论。属时久承平，狡羌未诛震。任重才难胜，位高躬易陨。丹衷徒蹇蹇，明诚乏斤斤。靡惮啧言烦，姑守王臣荩。圣神眷始终，进退礼周尽。禁殿陟青规，琳宫叩虚牝。再辞淮海藩，未许丘园逊。风霜经六纪，蓬葆垂两鬓。躬閒犹冠带，禄厚足储餫。贡馀香龙团，上尊白羊酝。岁时荷恩沾，浆藿对馈赆。春园乘閒灌，冬户随时墐。入对书甲乙，出驱车薄笨。扶杖拜先茔，携觞问田畯。蕃室倦扫除，綦几聊凭隐。养浩希子舆，学生同祝肾。念昔多艰勤，诲尔宜悱愤。见贤弓在檠，遇事骖从靳。竞情思昔非，视舌知柔韧。高门训序畏，刊腹摩兜慎。名教乐有馀，异端戒多紊。其要本诚明，乌在问圆顿。美璞不雕琢，安得怀瑜瑾。良器不深藏，渠能免瑕璺。学问不沾洽，何由垂望闻。操守不坚纯，久必成缁磷。进修欲及时，行违要无闷。士行惜分阴，伯阳叹往运。当年倘因循，晚岁必悔恨。更思祖先勋，相传清白训。世胄闽与吴，宗姻期及絻。衣冠布中外，椽土无尺寸。逮吾老乡闾，始得营畦畛。蜗庐庇风雨，稷田助饔馂。幸与仁智邻，仍远市城慁。沈侯东阳居，陆叟颐山遁。出处虽殊途，丰约已过分。考室俟构堂，肥家在忍顺。常使棣华荣，无致荆枝忿。中冓须自防，外诱不可徇。惧尔志悠悠，故吾言谆谆。力行傥不渝，家声期远振。